cyanic-selkie/wikianc huggingface dataset:
അനാമിക (കവയിത്രി)
എഴുത്തുജീവിതം
അനാമിക വളരെക്കാലമായി എഴുതുന്നുണ്ടെങ്കിലും അവരുടെ കവിതകൾ 90-കളിൽ ആണ് ഫെമിനിസ്റ്റ് ചിന്തകർക്കിടയിൽ ശ്രദ്ധിക്കപ്പെടുന്നത്. അനാമികയുടെ കവിതകൾ വ്യത്യസ്ത ഘടകങ്ങളിൽ നിന്നുള്ള ചിത്രങ്ങൾ വരച്ചുകാട്ടുന്നു. ഒരു വലിയ പരിധി വരെ, ഇത് മധ്യ കിഴക്കൻ ഇന്ത്യയിലെ നാടോടി, വാമൊഴി പാരമ്പര്യങ്ങളിൽ വേരൂന്നിയതാണ്. അവർ നമ്മുടെ ജീവിതത്തിലെ ദൈനംദിന അനുഭവങ്ങളുമായി അറിവിനെ ഫലപ്രദമായി സംയോജിപ്പിക്കുന്നു, ഈ പ്രക്രിയയിൽ അസംബന്ധങ്ങളുടെയും വൈരുദ്ധ്യങ്ങളുടെയും വിരോധാഭാസങ്ങളുടെയും ഒരു ധാരാളിത്തം കാണാം. സാമൂഹിക ഘടനകളാൽ അടിച്ചമർത്തപ്പെടുന്ന ഓരോ മനുഷ്യരുടെയും കാര്യത്തിൽ കവി ഉറച്ചു വിശ്വസിക്കുകയും നിലകൊള്ളുകയും ചെയ്യുന്നുവെങ്കിലും, തന്റേതായ രീതിയിൽ, സ്ത്രീകളുടെ വൈരുദ്ധ്യാത്മക ജീവിതത്തെ ഗ്രാഫിക് വിശദാംശങ്ങളോടെ അവർ അവതരിപ്പിക്കുന്നു.
പുറം കണ്ണികൾ
വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ഫെമിനിസ്റ്റുകൾ വർഗ്ഗം:1961-ൽ ജനിച്ചവർ വർഗ്ഗം:ഇന്ത്യൻ കവയിത്രികൾ
ദി ഓർക്കിഡ് മുംബൈ
മഹാരാഷ്ട്രയുടെ തലസ്ഥാനമായ മുംബൈ നഗരത്തിൽ സ്ഥിതിചെയ്യുന്ന ഒരു പഞ്ചനക്ഷത്ര ആഡംബര ഹോട്ടലാണ് ദി ഓർക്കിഡ് മുംബൈ. ഇന്ത്യയിലെ ഏറ്റവും വലിയ ഹോട്ടലുകളിൽ ഒന്നാണ് ദി ഓർക്കിഡ് മുംബൈ.
മുംബൈ അന്താരാഷ്‌ട്ര വിമാനത്താവളത്തിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 6 കിലോമീറ്റർ
മുംബൈ ആഭ്യന്തര വിമാനത്താവളത്തിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 2 കിലോമീറ്റർ
മുംബൈ സെൻട്രൽ റെയിൽവേ സ്റ്റേഷനിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 19 കിലോമീറ്റർ
സൗകര്യങ്ങൾ
ഡീലക്സ് മുറിയിൽ ടെലിവിഷൻ, അയൺ, മിനി ബാർ, സേഫ്, ടെലിഫോൺ, റൂം ഹീറ്റർ, അയണിംഗ് ബോർഡ്, വൈഫൈ, എയർ കണ്ടീഷൻ, ഹെയർ ഡ്രയർ, ന്യൂസ്‌പേപ്പർ, ഫ്രിഡ്ജ്‌, ബാത്ത്റോബ്, ബെഡ്സൈഡ് ലാമ്പ്, കാർപെറ്റഡ് ഫ്ലോർ, മ്യൂസിക്‌ സിസ്റ്റം, മിനറൽ വാട്ടർ, ഫ്രൂട്ട് ബാസ്ക്കറ്റ്, ഇൻറെർകോം, എക്സ്പ്രസ്സ്‌ ലോണ്ടറി സർവീസ്, ഫ്ലാറ്റ് സ്ക്രീൻ ടിവി, കണ്ണാടി, ഹാങ്ങറുകൾ, ഇൻ-റൂം മെനു, ഇൻ-റൂം ഇലക്ട്രോണിക് സേഫ്, ലോണ്ടറി ബാഗ്‌, ബാത്ത്റൂമിൽ പാരലൽ ഫോൺ ലൈൻ, റോൾ എവേ ബെഡ്, സാറ്റലൈറ്റ് ടിവി, ഷവർ, ഗസ്റ്റ് സ്ലിപ്പറുകൾ, ടേബിൾ ലാമ്പ്, ടീ / കോഫീ മേക്കർ, താപനില നിയന്ത്രണം, ടേൺ ഡൌൺ സർവീസ്, വോയിസ്‌ മെയിൽ, വുഡൻ ഫ്ലോർ, അന്താരാഷ്‌ട്ര പ്ലഗ് പോയിന്റ്‌, ബെഡ്സൈഡ് കണ്ട്രോളുകൾ, ഷേവിംഗ് കിറ്റ്‌, പ്രൈവറ്റ് ബാത്ത്റൂം, ലഗേജ് റാക്ക്, റൈറ്റിംഗ് ഡസ്ക് / സ്റ്റഡി ടേബിൾ എന്നിവ ലഭ്യമാണ്.
ബെബെൽപ്ലാറ്റ്സ്
ജർമ്മനിയുടെ തലസ്ഥാനമായ ബെർലിനിലെ സെൻട്രൽ മിറ്റെ ജില്ലയിൽ സ്ഥിതിചെയ്യുന്ന ഒരു നഗരചതുരം ആണ് ഓപ്പേൺ പ്ലാറ്റ്സ് എന്നും അറിയപ്പെട്ടിരുന്ന ബെബെൽപ്ലാറ്റ്സ്. ഈ സ്ക്വയർ നഗര കേന്ദ്രത്തിൽ കിഴക്ക്-പടിഞ്ഞാറ് ഉന്തർ ഡെൻ ലിൻഡൻ ബൂലെവാർഡിന്റെ തെക്കുഭാഗത്തുമായി സ്ഥിതിചെയ്യുന്നു. ഈ നഗരചതുരത്തിൻറെ കിഴക്ക് വശത്ത് സ്റ്റേറ്റ് ഓപറ കെട്ടിടം, കെട്ടിടത്തിന്റെ പടിഞ്ഞാറ് ഭാഗത്ത് ഹുംബോൾട്ട് സർവ്വകലാശാല, തെക്ക് കിഴക്കായി നവീകരണത്തിനു ശേഷം പ്രഷ്യയിൽ സ്ഥാപിച്ച ആദ്യത്തെ കത്തോലിക്ക പള്ളി സെന്റ് ഹെഡ്വിഗ്സ് കത്തീഡ്രൽ എന്നിവ കൊണ്ട് ചുറ്റപ്പെട്ടിരിക്കുന്നു.19-ാം നൂറ്റാണ്ടിൽ ജർമ്മനിയിലെ സോഷ്യൽ ഡെമോക്രാറ്റിക് പാർട്ടിയുടെ സ്ഥാപകനായ ഓഗസ്റ്റ് ബീബലിനു ശേഷം നഗര ചതുരത്തിന് അദ്ദേഹത്തിന്റെ പേർ നൽകിയിരിക്കുന്നു.
ബാഹ്യ ലിങ്കുകൾ
വർഗ്ഗം:ബെർലിനിലെ സ്ക്വയറുകൾ
കനക ശ്രീനിവാസൻ
ഒരു ഭരതനാട്യ നർത്തകിയാണ് കനക ശ്രീനിവാസൻ.
ജീവിതരേഖ
വഴുവൂർ ശൈലിയിൽ ഭരതനാട്യം അഭ്യസിച്ച ഒരു നർത്തകിയാണ് കനക ശ്രീനിവാസൻ. വഴുവൂർ ബി. രാമയ്യ പിള്ളയുടെ ശിഷ്യയാണ്. 2006 ൽ പത്മശ്രീ പുരസ്കാരം ലഭിച്ചു.
പുറം കണ്ണികൾ
വർഗ്ഗം:ഇന്ത്യയിലെ നർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
കൊല്ലം കോർപ്പറേഷൻ
കേരളത്തിലെ ആറ് കോർപ്പറേഷനുകളിൽ ഒന്നാണ് കൊല്ലം കോർപ്പറേഷൻ. കേരളത്തിലെ കോർപ്പറേഷനുകളിൽ വലിപ്പത്തിൽ അഞ്ചാം സ്ഥാനത്ത് നിൽക്കുന്ന കൊല്ലം കോർപ്പറേഷൻ ജനസംഖ്യയുടെ കാര്യത്തിൽ നാലാം സ്ഥാനത്താണ്. തിരുവനന്തപുരം, കൊച്ചി, തൃശ്ശൂർ, കോഴിക്കോട്, കണ്ണൂർ എന്നിവയാണ് മറ്റ് കോർപ്പറേഷനുകൾ. കൊല്ലം നഗരത്തിന്റെ ഭരണ നിർവ്വഹണത്തിനായി 2000 ഒക്ടോബർ 2-നാണ് കോർപ്പറേഷൻ രൂപീകരിച്ചത്. . നഗരകേന്ദ്രത്തിനു ചുറ്റുമുള്ള 73.03 ചതുരശ്ര കിലോമീറ്റർ പ്രദേശമാണ് കോർപ്പറേഷന്റെ അധികാര പരിധിയിലുള്ളത്. ഭരണ സൗകര്യത്തിനായി കോർപ്പറേഷനെ 55 വാർഡുകളായി തിരിച്ചിട്ടുണ്ട്. കൊല്ലം കോർപ്പറേഷന്റെ ഇപ്പോഴത്തെ മേയർ സി.പി.ഐ. എമ്മിലെ പ്രസന്ന ഏണസ്റ്റ് ആണ്. കേരളത്തിലെ നാലാമത്തെ വലിയ നഗരമായ കൊല്ലം ദക്ഷിണ കേരളത്തിലെ ഒരു പ്രധാന വാണിജ്യ വ്യവസായ കേന്ദ്രം കൂടിയാണ്.
വാർഡുകൾ
കൊല്ലം കോർപ്പറേഷനു കീഴിലുള്ള 55 വാർഡുകൾ.
അവലംബം
വർഗ്ഗം:കേരളത്തിലെ കോർപ്പറേഷനുകൾ വർഗ്ഗം:കൊല്ലം കോർപ്പറേഷൻ
സമസ്ത കേരള സാഹിത്യപരിഷത്ത്
കേരളത്തിലെ ഒരു സാംസ്കാരികസംഘടനയാണ് സമസ്ത കേരള സാഹിത്യപരിഷത്ത്. (Pan-Kerala Literary Academy). ഈ സംഘടന സാഹിത്യസമാജം എന്ന പേരിൽ 1926 നവംബർ 14-നാണ് രൂപവൽക്കരിക്കപ്പെട്ടത്. രൂപീകരിച്ച് ആറുമാസം കഴിഞ്ഞ് 12-ആം സമ്മേളനം കേരളത്തിലെ പ്രമുഖരായ സാഹിത്യകാരന്മാരെ പങ്കെടുപ്പിച്ചു നടത്തുകയും അതോടൊപ്പം സമസ്ത കേരള സാഹിത്യപരിഷത്ത് എന്ന് പേരുമാറ്റം നടത്തുകയുമായിരുന്നു.
കൊച്ചിയിലെ 1088-ലെ രണ്ടാം റെഗുലേഷനനുസരിച്ച് എറണാകുളം രജിസ്റ്ററാപ്പീസിൽ 1107 ധനു 27-ന് (1932 ജനുവരി 11) സമസ്തകേരള സാഹിത്യ പരിഷത്തിന്റെ മെമ്മോറാണ്ടവും നിയമാവലിയും രജിസ്റ്റർ ചെയ്തു.
ഉദ്ദേശങ്ങൾ
രജിസ്റ്റർ ചെയ്ത മെമ്മോറാണ്ടമനുസരിച്ചും നിയമാവലി അനുസരിച്ചും സംഘടനയുടെ ഉദ്ദേശലക്ഷ്യങ്ങൾ ഇവയാണ്.
പ്രസിദ്ധീകരണം
മാസികാ പ്രവർത്തകസംഘത്തിലെ അംഗങ്ങ‌ൾ
പെരുമാനൂർ സനാതനധർമ്മം അച്ചുകൂടത്തിലാണ് ആദ്യം ഈ പ്രസിദ്ധീകരണം അച്ചടിച്ചിരുന്നത്. പിന്നീട് 1120 ധനുവിൽ അച്ചടി എറണാകുളം വിശ്വനാഥ പ്രസ്സിലേയ്ക്ക് മാറ്റുകയുണ്ടായി.
കൊല്ലവർഷം 1122 മേടം മുതൽ ത്രൈമാസികത്തിനുപകരം ദ്വൈമാസികം പുറത്തിറങ്ങാൻ തുടങ്ങി. ഇതിന്റെ അച്ചടി കേരളമിത്രത്തിൽ തുടരാൻ1947-48 കാലഘട്ടത്തിൽ തീരുമാനമെടുത്തു.
പശ്ചാത്തലം
സമസ്ത കേരള സാഹിത്യ പരിഷത്തിനു മുന്നോടിയായി ഭാഷാപോഷിണിസഭ (കണ്ടത്തിൽ വർഗ്ഗീസ് മാപ്പിള 1892-ൽ ആരംഭിച്ചത്), ഭാരതവിലാസം (മാളിയമ്മാവു മാത്തു ലോന 1905-ൽ ആരംഭിച്ചത്), കൊച്ചി സാഹിത്യ സമാജം (അപ്പൻ തമ്പുരാൻ നേതൃത്വം കൊടുത്ത് 1913-ൽ ആരംഭിച്ചത്), സമസ്തകേരള സാഹിത്യ സമാജം (വൈക്കം സന്മാർഗ്ഗപോഷിണി സഭയുടെ നേതൃത്വത്തിൽ 1922-ൽ ആരംഭിച്ചത്) എന്നിങ്ങനെ പല സമാജങ്ങളും കേരളത്തിൽ പ്രവർത്തിച്ചിരുന്നുവെങ്കിലും ഇവയൊക്കെ അൽപ്പായുസ്സുകളായിരുന്നു.
ചരിത്രം
1926 നവംബർ 14-ന് ഇടപ്പള്ളിയിൽ ആർ. കുഞ്ഞൻതമ്പുരാൻ എന്ന വ്യക്തിയുടെ അദ്ധ്യക്ഷതയിലാണ് സാഹിത്യസമാജം രൂപം കൊണ്ടത്. ഇടപ്പള്ളി കൃഷ്ണരാജയായിരുന്നു സമാജത്തിന്റെ രക്ഷാധികാരി. എല്ലാ മാസവും ഒന്നും മൂന്നും ഞായറാഴ്ച്ചകളിൽ യോഗം ചേരണമെന്നും സാഹിത്യവിഷയങ്ങളെ ആധാരമാക്കി ഗദ്യപദ്യ പ്രബന്ധങ്ങൾ അവതരിപ്പിക്കണം എന്നുമായിരുന്നു തീരുമാനം. വിദ്യാർത്ഥികൾക്ക് അക്ഷരശ്ലോകമത്സരം, സമസ്യാപൂരണങ്ങൾ, ഉപന്യാസരചന, സംസ്കൃതശ്ലോകങ്ങളുടെ ഭാഷാന്തരീകരണം എന്നിവയ്ക്കൊക്കെ മത്സരങ്ങളുണ്ടായിരുന്നു. ഇടപ്പള്ളി രാഘവൻ‌പിള്ള, ചങ്ങമ്പുഴ കൃഷ്ണപിള്ള, സി.ആർ. കേരളവർമ്മ എന്നിവർ ഈ മത്സരങ്ങളിൽ പങ്കെടുത്തിട്ടുണ്ട്.
ആർ. കുഞ്ഞൻ തമ്പാൻ, തട്ടായത്തു പരമേശ്വരപ്പണിക്കർ, കെ. മാധവൻ, ഇ.കെ. രാമവർമ്മ, നാകപ്പടി കൃഷ്ണപിള്ള, താനത്തു കൃഷ്ണപിള്ള, എം.എസ്. കൃഷ്ണൻ ഇളയത്, ഇടപ്പള്ളി കരുണാകരമേനോൻ, മേലങ്ങത്ത് അച്യുതമേനോൻ എന്നിവർ സാഹിത്യസമാജത്തിന്റെ ആദ്യ പ്രവർത്തകസമിതിയിലെ അംഗങ്ങളായിരുന്നു.
സമാജത്തിന്റെ പന്ത്രണ്ടാം സമ്മേളനത്തോടെ (സമസ്തകേരള സാഹിത്യപരിഷത്തിന്റെ ആദ്യ സമ്മേളനം) സാഹിത്യസമാജം 'സമസ്ത കേരള സാഹിത്യപരിഷത്ത്' എന്ന് പേരുമാറ്റി. സാഹിത്യപഞ്ചാനനൻ, ഉള്ളൂർ എസ്. പരമേശ്വരയ്യർ, വള്ളത്തോൾ നാരായണമേനോൻ, പുത്തേഴത്ത് രാമമേനോൻ, അമ്പാടി കാർത്യായനി അമ്മ, അപ്പൻ തമ്പുരാൻ തുടങ്ങി കേരളത്തിലെ പ്രമുഖ സാഹിത്യകാരന്മാർ പങ്കെടുത്ത സമ്മേളനത്തിലെ പ്രസംഗങ്ങൾ സാഹിത്യപ്രഭവം എന്ന പേരിൽ പുസ്തകമായി പ്രസിദ്ധീകരിക്കപ്പെടുകയുണ്ടായി. കൊല്ലവർഷം 1102 മേടം 11,12,13 തീയതികളിലാണ് (1927 ഏപ്രിൽ 24, 25, 26 എന്നീ ദിവസങ്ങൾ) ഈ സമ്മേളനം നടന്നത്.
സമസ്തകേരള സാഹിത്യപരിഷത്തിന്റെ ആദ്യ പ്രവർത്തകസമിതിയിലെ അംഗങ്ങ‌ളുടെ പേരുവിവരം താഴെക്കൊടുത്തിരിക്കുന്നു. അംഗങ്ങളുടെയെല്ലാം പേരുകൾ നിർദ്ദേശിച്ചത് ശ്രീകണ്ഠേശ്വരം ജി. പത്മനാഭപിള്ളയാണ്. എൻ. കേശവൻ ഇളയത് നാമനിർദ്ദേശങ്ങളെ പിന്താങ്ങി.
അദ്ധ്യക്ഷൻ: അപ്പൻ തമ്പുരാൻ
സെക്രട്ടറിമാർ: പി. ശങ്കരൻ നമ്പ്യാർ, മേങ്ങലത്ത് അച്യുതമേനോൻ, ഇടപ്പള്ളി കരുണാകരമേനോൻ
രണ്ടാം സമ്മേളനം
സാഹിത്യപരിഷത്തിന്റെ രണ്ടാം സമ്മേളനം കൊല്ലവർഷം 1103 ധനു 15,16 തീയതികളിൽ (1927 ഡിസംബർ 30,31) തൃശ്ശിവപേരൂരിൽ വച്ചാണ് നടത്തിയത്. കൊച്ചി ഭാഷാപരിഷ്കരണ കമ്മിറ്റി ഇതുമായി സഹകരിച്ചിരുന്നു. തൃശൂർ വിവേകോദയം സ്കൂൾ പരിസരത്തുവച്ചാണ് ഈ സമ്മേളനം നടന്നത്. ഇതോടൊപ്പം 9 ചെപ്പേടുകളും 24 ശിലാരേഖകളും 53 താളിയോലകളും 15 സ്ഥാന തീട്ടൂരങ്ങളും 1 പട്ടോലകരണവും 1 ഓലച്ചുരുണയും 7 കൈയ്യെഴുത്തുപുസ്തകങ്ങളും 15 കൈയെഴുത്തുകടലാസുകളും അന്തരിച്ച 36 സാഹിത്യകാരന്മാരുടെ ചിത്രങ്ങളും അച്ചടിച്ച 15 പഴയ പുസ്തകങ്ങളും 114 പുതിയ പ്രസിദ്ധീകരണങ്ങളും 117 മാസികകളും ഉൾപ്പെട്ട ഒരു പ്രദർശനം സംഘടിപ്പിച്ചിരുന്നു. പുള്ളുവൻപാട്ട്, പാണർപാട്ട്, മ്ലാവേലി (ഡാവേലി) വായന, മണ്ണാൻപാട്ട്, ഐവർകളി, പുലയർകളി, ഭാഷാകഥാകാലക്ഷേപം, പദ്യനാടകം, സംഗീതനാടകം, ഗദ്യനാടകം, പ്രഹസനം, പ്രഹസനപ്രമേയം എന്നിങ്ങനെ പല പരിപാടികളും വൈകുന്നേരങ്ങളിൽ അവതരിപ്പിക്കപ്പെട്ടിരുന്നു. ഒന്നാം സമ്മേളനത്തിൽ ഭക്ഷണം വിളമ്പിയതിൽ വേർതിരിവുണ്ടായിരുന്നല്ല്ലെങ്കിലും രണ്ടാം സമ്മേളനത്തിൽ ജാതി അടിസ്ഥാനത്തിലാണ് ഭക്ഷണം വിളമ്പിയത്.
മൂന്നാം സമ്മേളനം
പരിഷത്തിന്റെ മൂന്നാം സമ്മേളനം 1104 ധനു 15, 16 തീയതികളിൽ (1928 ഡിസംബർ 29, 30) കോട്ടയ്ക്കൽ വച്ചാണ് നടന്നത്. സമ്മേളനവിവരങ്ങൾ പി.വി. കൃഷ്ണവാര്യർ 411 താളുകളുള്ള ഗ്രന്ഥമായി പ്രസിദ്ധപ്പെടുത്തുകയുണ്ടായി. ജി. ശങ്കരക്കുറുപ്പ് മൂന്നാം സമ്മേളനത്തിൽ കവിത വായിച്ചിരുന്നു. ജി. ശങ്കരൻ എന്നാണ് കവിയുടെ പേര് അച്ചടിച്ചിരുന്നത്. ധനു 16-ആം തീയതി രാവിലെ 11 മുതൽ ഉച്ചയ്ക്ക് 2 വരെയുള്ള സമ്മേളനത്തിൽ പങ്കെടുത്തവരെല്ലാം വനിതകളായിരുന്നു. സാഹിത്യപരിഷത്ത് സംഘടിപ്പിച്ച ആദ്യ വനിതാസമ്മേളനമാണിത്.
മൂന്നാം സമ്മേളനത്തിൽ ദൂഷിതവലയം എന്ന അർത്ഥത്തിൽ 'ഉരുണ്ടകുഴപ്പം' എന്ന പ്രയോഗം സുബ്രഹ്മണ്യൻ പോറ്റി മുന്നോട്ടുവയ്ക്കുകയുണ്ടായി. അപ്പൻ തമ്പുരാൻ കോഴിക്കോട്ടു നിന്ന് 1039-ൽ (1863-64) പ്രസിദ്ധപ്പെടുത്തിയിരുന്ന ഒരു മാസികയെപ്പറ്റി തന്റെ പ്രസംഗത്തിൽ പ്രസ്താവിച്ചിരുന്നു. ഇതാണ് മലയാളത്തിലെ ആദ്യമാസിക എന്നും അദ്ദേഹം വ്യക്തമാക്കിയിരുന്നു. കൊല്ലവർഷം 1031-ൽ (1855) മരിച്ച സാമൂതിരിപ്പാട് കേരളചരിത്രപരിശോധന എന്നൊരു ഗ്രന്ഥം ആറുപടലമായി പ്രസിദ്ധീകരിച്ചിരുന്നു എന്നും ഈ സമ്മേളനത്തിൽ വെളിപ്പെടുത്തപ്പെട്ടിരുന്നു. 1054-ൽ (1879) അന്തരിച്ച ഏറാൾപ്പാടുതമ്പുരാൻ ഒരു പത്രം നടത്തിയിരുന്നുവെന്നും പ്രസ്താവിക്കപ്പെട്ടു. പത്രത്തിന്റെ മാതൃക ലഭ്യമല്ലെങ്കിലും പത്രം നടത്തിപ്പിന്റെ ചെലവ് കൊട്ടാരം കണക്കിലുണ്ടായിരുന്നു. ഇതാവണം മലയാളത്തിലെ ആദ്യപത്രമെന്ന് മൂന്നാൾപ്പാട് അഭിപ്രായപ്പെട്ടിരുന്നു.
നാലാം സമ്മേളനം
1105 ധനു 13,14,15 (1929 ഡിസംബർ 28,29,30) തീയതികളിലാണ് സമസ്തകേരള സാഹിത്യപരിഷത്തിന്റെ നാലാം സമ്മേളനം തിരുവനന്തപുരത്തുവച്ചു നടന്നത്. ഉള്ളൂർ എസ്. പരമേശ്വരയ്യരായിരുന്നു സമ്മേളനം തിരുവനന്തപുരത്തു നടത്താനായി ക്ഷണം മുന്നോട്ടുവച്ചത്. വഞ്ചിയൂർ ഇംഗ്ലീഷ് ഹൈസ്കൂളിനും പടിഞ്ഞാറുവശത്തുള്ള മൈതാനത്താണ് സമ്മേളനം നടന്നത്. നാഗസ്വരം, കതിനവെടി എന്നിവയോടെയാണ് സമ്മേളനമാരംഭിച്ചത്. പ്രദർശനത്തിൽ ദണ്ഡിയുടെ അവന്തിസുന്ദരി, മങ്ഖൂകന്റെ സാഹിത്യമീമാംസ, ബുദ്ധമതഗ്രന്ഥമായ ആര്യശ്രീമൂലകൽപ്പം എന്നിവയുണ്ടായിരുന്നു. സ്വാതിതിരുന്നാൾ സ്വന്തം കൈപ്പടയിൽ എഴുതിയ ദൂതവാക്യം ആട്ടക്കഥ പ്രദർശനത്തിനുണ്ടായിരുന്നു.
നാലാം സമ്മേളനത്തിൽ ലിപി പരിഷ്കരണത്തെപ്പറ്റി ചർച്ചയുണ്ടായി. 500 ഉള്ള ലിപികൾ 40 ആക്കിക്കുറയ്ക്കാം എന്ന് ഫാദർ ഡിസി‌ൽവ പറഞ്ഞത് ഉദ്ധരിച്ചുകൊണ്ട് 56 എങ്കിലും ആക്കിക്കുറയ്ക്കാം എന്ന് എൻ.കെ. കൃഷ്ണപിള്ള ഇത് 56 എങ്കിലും ആക്കാം എന്ന് പ്രസ്താവിക്കുകയുണ്ടായി. ഒരു സാങ്കേതികശബ്ദ നിഘണ്ടു ഉണ്ടാക്കുവാനുഌഅ ശ്രമമുണ്ടായിരുന്നതായി സൂചനകളുണ്ട്. വിദ്യാഭ്യാസം മലയാളത്തിലാക്കുന്നതിന് തുടക്കം എന്ന നിലയിൽ ഹൈസ്കൂളുകളിൽ ഇന്ത്യാചരിത്രം, പ്രകൃതിപാഠം, ഭൂമിശാസ്ത്രം, അങ്കഗണിതം എന്നിവ പഠിപ്പിക്കുന്നത് മലയാളത്തിലാക്കണം എന്ന് കെ.ഇ. ജോബ് ഒരു പ്രമേയത്തിലൂടെ ആവശ്യപ്പെടുകയുണ്ടായി.
അഞ്ചാം വാർഷികോത്സവം
കേസരി എഴുതിയ മുഖപ്രസംഗത്തിൽ അഞ്ചുവർഷത്തെ പ്രവർത്തനം കൊണ്ട് പരിഷത്തിന് ഒന്നും നേടാനായിട്ടില്ല എന്നും, ജാതിമത വ്യത്യാസം കൂടാതെ ഏകജനത എന്ന ബോദ്ധ്യം വളർത്താൻ പരിഷത്തിന് കഴിഞ്ഞിട്ടില്ല എന്നും, ഭരണഭാഷ മലയാളമാക്കുക, നിഘണ്ടു നിർമ്മിക്കുക, സർവ്വകലാശാല സ്ഥാപിക്കുക എന്നീ കാര്യങ്ങളിൽ നടപടികളെടുപ്പിക്കാൻ പരിഷത്തിന് സാധിച്ചിട്ടില്ല എന്നും കുറ്റപ്പെടുത്തി. അപ്പൻ തമ്പുരാന്റെ സ്വേച്ഛാധിപത്യം പരിഷത്തിനെയും വള്ളത്തോളിന്റെ സ്വേച്ഛാധിപത്യം കലാമണ്ഡലത്തിനെയും തകർക്കുന്നു എന്നും മുഖപ്രസംഗത്തിൽ ആരോപിച്ചിരുന്നു.
ആറാം സമ്മേളനം
1931 ഡിസംബർ 28,29,30 തീയതികളിൽ എറണാകുളത്തുവച്ചാണ് പരിഷത്തിന്റെ ആറാം സമ്മേളനം നടന്നത്. പാഠകം, കഥകളി, തിരുവാതിരകളി, ഓട്ടൻതുള്ളൽ, കോലടി, അമ്മാനമാട്ടം, പുലത്തുടി, ചവിട്ടുനാടകം, വീണക്കച്ചേരി തുടങ്ങി ധാരാളം കലാപരിപാടികൾ നടന്നു. അടുത്ത പരിഷത്തിന് രണ്ടുമാസം മുൻപുവരെ പ്രസിദ്ധപ്പെടുത്തുന്ന ഗ്രന്ഥങ്ങളിൽ നിന്ന് ശ്രേഷ്ഠമായവ തിരഞ്ഞെടുത്ത് പുരസ്കാരം നൽകണം എന്ന് തീരുമാനിക്കപ്പെട്ടു. നിഘണ്ടു നിർമ്മാണത്തിന് ഒരു കമ്മിറ്റി രൂപീകരിക്കപ്പെട്ടു. പത്രപ്രവർത്തനത്തെപ്പറ്റി ഒരു പാഠപുസ്തകം തയ്യാറാക്കാൻ നിർദ്ദേശമുണ്ടായി. പരിഷത്ത് ഒരു രജിസ്റ്റേർഡ് സംഘടനയാക്കണം എന്ന് തീരുമാനമുണ്ടായി.
എറണാകുളം മഹാരാജാസ് കോളേജ് ഭാഷാസാഹിത്യമണ്ഡലമാണ് ഈ സമ്മേളനം ഏറ്റെടുത്തു നടത്തിയത്.
ഏഴാം സാഹിത്യോത്സവം
കോഴിക്കോടാണ് ഏഴാം സമ്മേളനം നടന്നത്. 1108 മേടം 10,11,12 തീയതികളിലാണ് (1933 ഏപ്രിൽ 22,23,24) സമ്മേളനം നടന്നത്. മാർത്താണ്ഡവർമ്മ നാടകം, പൂരക്കളി, കോൽക്കളി, കൃഷ്ണനാട്ടം, കളരിപ്പയറ്റ് എന്നിവ സമ്മേളനത്തോടനുബന്ധിച്ച് നടക്കുകയുണ്ടായി..
ഇതിനുശേഷം 1108-ൽ നിർവ്വാഹകസമിതി ഉള്ളൂരിനോട് ഭാഷാചരിത്രം രചിക്കാനും കെ.പി.കറുപ്പനോട് പഴയപാട്ടുകൾ ശേഖരിച്ച് പ്രസിദ്ധപ്പെടുത്തുവാനും, ഉചിത ഗ്രന്ഥങ്ങൾ പ്രസിദ്ധീകരിക്കുവാൻ മനോരമ കമ്പനിയോടും ആവശ്യപ്പെടുകയുണ്ടായി.
എട്ടും ഒൻപതും പത്തും സമ്മേളനങ്ങൾ
നിലമ്പൂരാണ് എട്ടാം സമ്മേളനം നടന്നത്. 1109 മേടം 16, 17 (1934 ഏപ്രിൽ 28,29) തീയതികളിലാണ് സമ്മേളനം നടന്നത്.
തൃശൂരാണ് പത്താം സമ്മേളനം നടന്നത്. സെന്റ് തോമസ് കോളേജ് പരിസരത്തുവച്ച് 1936 ഏപ്രിൽ 30, മേയ് 1 എന്നീ തീയതികളിലായിരുന്നു സമ്മേളനം. കേരളത്തിൽ ഒരു സർവ്വകലാശാല വേണമോ, ഇന്ത്യയിൽ ഒരു പൊതു ലിപി വേണമോ (വേണമെങ്കിൽ അത് ദേവനാഗരിയാകണോ അതോ റോമൻ ലിപിയാകണോ) എന്നീ വിഷയങ്ങളിൽ ചർച്ച നടക്കുകയുണ്ടായി. മദിരാശി സർവ്വകലാശാലയിലുള്ള 49 കോളേജുകളിൽ 16 എണ്ണം കേരളത്തിലാണെന്നും അതിനാൽ കേരളത്തിന് ഒരു സർവ്വകലാശാല വേണമെന്നും അതിന്റെ ആസ്ഥാനം മദ്ധ്യകേരളത്തിലാകണമെന്നും ആവശ്യമുയർന്നു.
പതിനൊന്നും പന്ത്രണ്ടും പതിമൂന്നും സമ്മേളനങ്ങൾ
തിരുവനന്തപുരത്ത് വഞ്ചിയൂർ ശ്രീമൂലവിലാസം മൈതാനിയിൽ 1936 ഡിസംബർ 28,29,30 തീയതികളിലാണ് പരിഷത്തിന്റെ പതിനൊന്നാം സമ്മേളനം നടന്നത്. സി.പി. രാമസ്വാമി അയ്യരാണ് സമ്മേളനം ഉദ്ഘാടനം ചെയ്തത്. അമ്പലപ്പുഴയിൽ കുഞ്ചൻ നമ്പ്യാരുടെ ഗൃഹം സ്ഥിതി ചെയ്തിരുന്ന സ്ഥലത്ത് സംസ്കൃത-ദ്രാവിഡ കൃതികളും ഗ്രന്ഥങ്ങളും ശേഖരിച്ചുവച്ച് ഗവേഷണവും ഗ്രന്ഥപാരായണവും നടത്താനുള്ള സൗകര്യം ഏർപ്പാടുചെയ്യണമെന്ന പ്രമേയം ഈ സമ്മേളനത്തിൽ പാസാക്കുകയുണ്ടായി. നിഘണ്ടു ഉണ്ടാക്കിയതിന് ശ്രീകണ്ഠേശ്വരം പദ്മനാഭപിള്ളയ്ക്ക് സ്വർണ്ണ മെഡൽ നൽകുകയുണ്ടായി.
പരിഷത്തിന്റെ പതിമൂന്നാം സമ്മേളനം വീണ്ടും ഇടപ്പള്ളിയിൽ വച്ചു നടന്നു. ചങ്ങമ്പുഴ കൃഷ്ണപിള്ളയായിരുന്നു സമ്മേളനത്തെ ഇടപ്പള്ളിയിലേയ്ക്ക് ക്ഷണിച്ചത്. 1939 ഓഗസ്റ്റ് 16, 17, 18 എന്നീ തീയതികളിലാണ് സമ്മേളനം നടന്നത്.
പതിനാലും പതിനഞ്ചും പതിനാറും സമ്മേളനങ്ങൾ
പതിനാലാം വാർഷിക പൊതുയോഗം വൈക്കത്തുവച്ചാണ് നടന്നത്. 1113 കർക്കടകം 9, 10, 11 എന്നീ ദിവസങ്ങളിലാണ് (1938 ജൂലൈ 24, 25, 26) സമ്മേളനം നടന്നത്.
പതിനഞ്ചാം സമ്മേളനം 1118 മേടം 21,22 തീയതികളിൽ പറവൂരാണ് (1943 മേയ് 4,5) നടന്നത്. വള്ളത്തോളായിരുന്നു സമ്മേളനങ്ങളുടെ പൊതു അദ്ധ്യക്ഷൻ. തകഴി ശിവശങ്കരപ്പിള്ള, ഉള്ളൂർ, ലളിതാംബിക അന്തർജ്ജനം എന്നിവർ പെങ്കെടുത്തിരുന്നു.
പതിനാറാം സമ്മേളനം 1119 മേടം 31, ഇടവം 1,2 തീയതികളിൽ (1944 മേയ് 13,14,15) എറണാകുളത്തുവച്ച് പരിഷത്തിന്റെ സ്വന്തം ഉത്തരവാദിത്തത്തിലാണ് നടന്നത്. വള്ളത്തോളായിരുന്നു പൊതു അദ്ധ്യക്ഷൻ. ഋഗ്വേദം എന്തുകൊണ്ട് മലയാളത്തിലാക്കിക്കൂടാ എന്ന് വ‌ള്ളത്തോൾ ആരായുകയുണ്ടായി. മലബാറിൽ ഒരു കേരള ഗ്രന്ഥശാലാസംഘം രജിസ്റ്റർ ചെയ്തതായി അറിഞ്ഞപ്പോൾ മലയാളികൾ ഉള്ള സ്ഥലങ്ങളിൽ എല്ലാം ഇത്തരം സംരംഭങ്ങൾ വേണം എന്ന് സാഹിത്യപരിഷത്ത് അഭിപ്രായപ്പെടുകയുണ്ടായി.
പരിഷദധ്യക്ഷന്റെ സ്ഥാനത്ത് 12 വർഷം തുടർന്നുവരുകയായിരുന്ന ഉള്ളൂർ അയച്ച രാജിക്കത്ത് 1945 നവംബർ 21-ന് രജിസ്റ്റർ ചെയ്ത പരിഷത്തിന്റെ പന്ത്രണ്ടാം വാർഷികത്തി‌ൽ പരിഗണിച്ചു. രാജി സ്വീകരിക്കപ്പെട്ടു. പുതിയ നിർവ്വാഹകസമിതിയുടെ അദ്ധ്യക്ഷനായി വള്ളത്തോളിനെ തിരഞ്ഞെടുത്തു. ചെറുകഥ, നാടകം, ഉപന്യാസം, പരിഭാഷ എന്നിവയിൽ ഓരോന്നിലും ഓരോ വർഷവും ഉണ്ടാകുന്ന നല്ല ഗ്രന്ഥത്തിന് നൂറു രുപവീതം സമ്മാനമായി നൽകണമെന്ന് ഈ വർഷം തീരുമാനിക്കപ്പെട്ടു. ഇതിൽ നൂറുരുപ ദേശാഭിമാനി ഫണ്ടിൽ നിന്ന് നൽകാമെന്നും ബാക്കി തുക ജനങ്ങളിൽ നിന്ന് പിരിച്ചെടുക്കാമെന്നും തീരുമാനിക്കപ്പെട്ടു. സാഹിത്യപരിഷത്തിന്റെ അവാർഡ് എന്ന ആശയം ഇങ്ങനെയാണ് രൂപപ്പെട്ടത്.
1946 മുതലുള്ള പ്രവർത്തനങ്ങൾ
1946 മേയ് മാസത്തിൽ 16,17 തീയതികളിൽ ചങ്ങനാശ്ശേരി വച്ചാണ് പരിഷത്തിന്റെ പതിനേഴാം വാർഷികാഘോഷം നടന്നത്. ഇതിന്റെ ആസൂത്രണം മോശമായിരുന്നു. 1946 ഓഗസ്റ്റ് 18-നും 1946 ഒക്റ്റോബർ 30നും പിന്നീടും ചേർന്ന നിർവ്വാഹകസമിതി യോഗങ്ങൾ വളരെ അശ്രദ്ധമായാണ് തീരുമാനങ്ങൾ എടുത്തിരുന്നത്.
പത്തൊൻപതാം സാഹിത്യോത്സവം 1948 ഏപ്രിൽ 23,24,25 തീയതികളിൽ കണ്ണൂർ വച്ചാണ് നടന്നത്. പടന്നപ്പാലത്തിനു സമീപമായിരുന്നു സമ്മേളനപ്പന്തൽ. ‍‍
പുതിയ പരിഷത്ത് കാലം
1996 മുതൽ ഡോ എം അച്യുതനായിരുന്നു പരിഷത്ത് അധ്യക്ഷൻ. എം വി ബെന്നി ജനറൽ സെക്രട്ടറിയായും പ്രവർത്തിച്ചു. 2011 മുതൽ 2017 മെയ് വരെ ഡോ എം ലീലാവതിയായിരുന്നു സാഹത്യ പരിഷത്ത് അധ്യക്ഷ. എം വി ബെന്നിയുടെ തുടർച്ചയായി, 2014 മുതൽ 2017 മെയ് വരെ നിരൂപകൻ രഘുനാഥൻ പറളി സമസ്തകേരള സാഹിത്യപരിഷത്ത് ജനറൽ സെക്രട്ടറിയുടെ ചുമതല വഹിച്ചു പ്രവർത്തിച്ചു. ഈ കാലയളവിൽ, ക്ലാസിക്: ഭാവനയുടെ കൊടുമുടികൾ, മലയാളത്തിന്റെ സർഗകാന്തി എന്നീ പേരുകളിൽ- തുടർച്ചയായി ഇരുപത്തഞ്ചു മാസങ്ങളിൽ, പ്രമുഖരുടെ ഇരുപത്തഞ്ചു സാഹിത്യപ്രഭാഷണങ്ങൾ എറണാകുളം ജി ഓ‍ഡിറ്റോറിയത്തിൽ നടന്നു. അതുപോലെ വിവിധ ജില്ലകളിലായി പതിനഞ്ചിലധികം സാഹിത്യപരിപാടികളും നടന്നു. 2016 ആഗസ്റ്റ് മുതൽ സാഹത്യപരിഷത്ത് ഒരു വർഷം നീണ്ടു നിൽക്കുന്ന നവതി ആഘോഷങ്ങളിലേക്ക് പ്രവേശിച്ചു. നവതി ആഘോഷങ്ങളുടെ ഉദ്ഘാടനം ജ്ഞാനപീഠ ജേതാവും കേന്ദ്രസാഹിത്യ അക്കാദമി ഉപാധ്യക്ഷനും പ്രമുഖ കന്നട എഴുത്തുകാരനുമായ ചന്ദ്രശേഖര കമ്പാർ നിർവ്വഹിച്ചു. ഡോ എം ലീലാവതി അധ്യക്ഷയും രഘുനാഥൻ പറളി ജനറൽ കൺവീനറുമായ നവതി സ്വാഗതസംഘമാണ് പരിഷത്ത് നവതി ആഘോഷങ്ങൾക്കു നേതൃത്വം നൽകിയത്. നവതി ആഘോഷങ്ങളുടെ ഭാഗമായി, സംസ്ഥാനത്തെ വിവിധ കലാലയങ്ങളിലായി ഒമ്പത് കലാലയ പ്രഭാഷണങ്ങളും നടക്കുകയുണ്ടായി.
അവലംബം
വർഗ്ഗം:കേരളത്തിലെ സാഹിത്യ - സാംസ്കാരിക സംഘടനകൾ
മത്തി (മരം)
തെക്കെപശ്ചിമഘട്ടതദ്ദേശവാസിയായ ഒരു മരമാണ് മത്തി. . 30 മീറ്റർ വരെ ഉയരം വയ്ക്കും. 400 മുതൽ 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ക്ലാൻ മക്വീൻ
മലമ്പ്രദേശത്തുള്ള ഒരു സ്കോട്ടിഷ് വംശവും ചാത്തൻ കോൺഫെഡറേഷനിലെ അംഗവുമാണ് ക്ലാൻ മക്വീൻ. ഈ വംശത്തിന് നിലവിൽ ഒരു തലവൻ ഇല്ല. അതിനാൽ ഒരു സായുധ വംശമായി ഇതിനെ കണക്കാക്കപ്പെടുന്നു.
ഉത്ഭവം
മാക് ക്വീൻ എന്ന പേര് ചിലപ്പോൾ മാക്‌സ്വീൻ എന്നും നൽകാറുണ്ട്. അതായത് സ്വീൻ ന്റെ മകൻ എന്നാണ്. അയർലണ്ടിലെ ഉന്നത രാജാക്കന്മാരുമായി ബന്ധമുള്ള ക്ലാൻ ഡൊണാൾഡിന്റെ അതേ വംശപരമ്പരയാണ് മാക്വീൻസ് എന്ന് ആരോപിക്കപ്പെടുന്നു. ക്ലാൻ മക്‌ഡൊണാൾഡ് ഓഫ് ക്ലാൻ റണാൾഡിന്റെ തലവന്റെ മകൾക്ക് മാക്വീൻസ് കാവൽക്കാരനെ നൽകിയിരുന്നതായി പറയപ്പെടുന്നു. അവൾ മക്കിന്റോഷ് വംശത്തിന്റെ തലവനെ വിവാഹം കഴിച്ചു. മക്കിന്റോഷ് വംശജരും ചാത്തൻ കോൺഫെഡറേഷന്റെ തലവന്മാരായിരുന്നു. അതിനാൽ മക്വീൻസ് ഫൈൻഡ്‌ഹോണിന് ചുറ്റും താമസിക്കുകയും ക്ലാൻ ചാത്തന്റെ കോൺഫെഡറേഷന്റെ ഭാഗമാവുകയും ചെയ്തു.
ക്ലാൻ റെവൻ എന്നാണ് ക്ലാൻ മാക്വീൻ അന്ന് അറിയപ്പെട്ടിരുന്നത്. മേധാവികൾ കോറിബറോയിലെ വലിയ എസ്റ്റേറ്റ് ഉടമ ആയിത്തീർന്നു. മക്‌ഡൊണാൾഡ്‌സിനെ പിന്തുണയ്ക്കുന്നവർക്കിടയിൽ അവർ വളരെ ബഹുമാനിക്കപ്പെട്ടു.
References
വർഗ്ഗം:യൂറോപ്പിലെ ജനവിഭാഗങ്ങൾ
കില്ലിനിഖ് ദ്വീപ്
വടക്കുകിഴക്കൻ കാനഡയിലെ ഒരു ചെറിയ വിദൂരസ്ഥമായ ദ്വീപാണ് കില്ലിനിഖ് ദ്വീപ് (ഇംഗ്ലീഷ്: ഐസ് ഫ്ലോസ് ). ലാബ്രഡോറിന്റെ ഏറ്റവും വടക്കേ അറ്റത്തായി ഉൻഗാവാ ഉൾക്കടലിനും ലാബ്രഡോർ കടലിനുമിടയിൽ സ്ഥിതിചെയ്യുന്ന ഈ ദ്വീപ് നുനാവട്ട് പ്രദേശത്തിനും ന്യൂഫൗണ്ടൻലാൻഡ് ആന്റ് ലാബ്രഡോർ പ്രവിശ്യയും തമ്മിലുള്ള ഏക കര അതിർത്തി അടങ്ങിയിരിക്കുന്നതിന്റെ പേരിൽ ശ്രദ്ധേയമാണ്. മറ്റു ദ്വീപുകളിൽ ഏറിയുകൂറും ക്യൂബെക്കിന്റെയും ലാബ്രഡോറിന്റെയും വടക്കൻ തീരത്തുനിന്നകലെ സ്ഥിതിചെയ്യുന്നതും നുനാവൂട്ട് പ്രദേശത്തിൽ മാത്രമായി ഉൾപ്പെട്ടിരിക്കുന്നതുമാണ്. ചില കാർട്ടോഗ്രാഫിക് സ്രോതസ്സുകൾ ഈ ദ്വീപിന്റെ ഭൗമരാഷ്ട്രതന്ത്രപരമായ അതിർത്തികൾ ശരിയായ രീതിയിൽ കാണിക്കുന്നില്ല, ഉദാഹരണത്തിന്, കമ്മീഷൻ ഡി ടോപ്പൊണിമി ഡു ക്യുബെക്ക്, ക്യൂബെക്കിലുൾപ്പെട്ടതാണെന്ന് കാണിക്കുന്നു (ലാബ്രഡോറുമായുള്ള പ്രവിശ്യയുടെ ദീർഘകാല അതിർത്തി തർക്കത്തിന്റെ പ്രത്യക്ഷ ഫലമാണിത്).
ന്യൂഫൗണ്ടൻലാൻഡ് ആന്റ് ലാബ്രഡോർ പ്രവിശ്യയുടെ ഏറ്റവും വടക്കേ ബിന്ദു ദ്വീപിലെ കേപ് ചിഡ്‌ലിയാണ്. ദ്വീപിന്റെ വടക്ക് നിന്ന് തെക്ക് ഭാഗത്തേക്ക് പോകുന്ന ആർട്ടിക് കോർഡില്ലെറയുടെ ഒരു ഭാഗമായ ടോർങ്കാറ്റ് പർവതനിരകളാണ് തിരിച്ചറിയാൻ കഴിയുന്ന ഏറ്റവും വലിയ കരഭാഗം. ഒരു മുൻകാല സമൂഹം, കാലാവസ്ഥാ നിരീക്ഷണകേന്ദ്രം, കോസ്റ്റ് ഗാർഡ് റേഡിയോ സ്റ്റേഷൻ, വാണിജ്യ താവളം, മിഷനറി പോസ്റ്റ്, മത്സ്യബന്ധന കേന്ദ്രം, റോയൽ കനേഡിയൻ മൌണ്ടഡ് പോലീസ് പോസ്റ്റ് എന്നിവ 1978 ൽ വടക്കുപടിഞ്ഞാറൻ പ്രദേശങ്ങളിലെ സർക്കാർ ഇവിടം ഒഴിപ്പിച്ചപ്പോൾ നിലവിലുണ്ടായിരുന്നു.
അവലംബം
വർഗ്ഗം:കാനഡയിലെ ദ്വീപുകൾ
ബിഷ്ണുപാദ മുഖോപാധ്യായ
ഒരു ഇന്ത്യൻ ഓർത്തോപീഡിക് സർജനായിരുന്നു ബിഷ്ണുപാദ മുഖോപാധ്യായ.  ഇന്ത്യ സർക്കാർ അദ്ദേഹത്തിന് മൂന്നാം ഉയർന്ന ഇന്ത്യൻ സിവിലിയൻ ബഹുമതിയായ പത്മഭൂഷൺ 1971-ൽ നൽകി.
കൊൽക്കത്ത മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദമെടുക്കുമ്പോൾ അദ്ദേഹത്തിന് പ്രസിദ്ധ പയനിയർ ഫാർമക്കോളജിസ്റ്റ് കൊൽക്കത്ത സ്കൂൾ ഓഫ് ട്രോപ്പിക്കൽ മെഡിസിനിൽ കേണൽ റാം നാഥ് ചോപ്രയുടെ കീഴിൽ അദ്ദേഹത്തിന്റെ കരിയർ തുടങ്ങാനുള്ള ഭാഗ്യമുണ്ടായി. ഇന്ത്യൻ തദ്ദേശീയ മരുന്നുകളെക്കുറിച്ചുള്ള നിരവധി വർഷത്തെ ഗവേഷണങ്ങൾക്ക് ശേഷം, റോക്ക്ഫെല്ലർ ഫൗണ്ടേഷന്റെ ഒരു കൂട്ടായ്മ ചൈനയിലെയും അമേരിക്കൻ ഐക്യനാടുകളിലെയും ലബോറട്ടറികളിൽ ജോലി ചെയ്യുന്നതിനായി വിദേശത്തേക്ക് പോകാൻ അദ്ദേഹത്തെ പ്രാപ്തനാക്കി.
അവലംബം
വർഗ്ഗം:1979-ൽ മരിച്ചവർ വർഗ്ഗം:1903-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
ശൈഖ് സ്വാലിഹ് ഫൗസാൻ
"ശൈഖ് സ്വാലിഹ് ഫൗസാൻ അൽ ഫൗസാൻ"(Arabic: صالح بن فوزان الفوزان), ഈ കാലഘട്ടത്തിലെ അഹ്ലുസന്നയിലെ പ്രമുഖ പണ്ഡിതനും സൗദി അറേബ്യയിലെ ലജ്നയുടെ അഥവ ഉന്നത പണ്ഡിതസഭ അംഗവുമാണ്. "സ്വാലിഹ് ഫൗസാൻ "ഈ പേരിലുടെയാണ് അദ്ദേഹം അറിയപ്പെടുന്നത്'' Saalih Ibn Fowzaan Ibn 'Abdullaah Ibn Fowzaan,  Saleh Bin Fauzan Al-Fawzan, and Saleh Al-Fawzan.
ജിവിതം
ഇദ്ദേഹം ശമസിയ ഗോത്രത്തിലാണ് ജനിച്ചത് ഓൺലൈൻ ഫത്വ സൈറ്റിൽ നൽകിയിതനുസരിച്ചു. അദ്ദേഹം യുവാവയപ്പോൾ തന്നെ പിതാവ് മരിച്ചു. പിന്നീട് അടുത്തള്ള ഇമാമിൽ  നിന്ന് ഖുർആൻ മനപാഠമാക്കി അടിസ്ഥാന ഇസ്ലാമിക പാഠങ്ങൾ പഠിച്ചു.
Bio
= വിദ്യാഭ്യാസം= ശൈഖ് സ്വാലിഹ് പഠിച്ചത് ash-Qamariyah സ്കുളിലാണ് ഇവിടെ 1948 മുതൽ 1950 വരെ പിന്നിട്' അദ്ദേഹം Faysaliyyah സ്കൂളിൽ Buraydah പിന്നീട് സ്കൂളിൽ അധ്യാപകനായി നിയമിതനായി. പിന്നീട് Educational Institute in Buraydah ചേർന്നു അങ്ങനെ അവിടെ നി നി ബിരുദം നേടി. പിന്നീട് മുഹമ്മദ് ബ്നു സഊദ് സർവകലാശയിൽ Imam Muhammad ibn Saud Islamic Universityവിദ്യാർത്ഥിയായി പിന്നീട് അഗാധമായി ദീനി ശരിഅത്തിൽ പ്രവിണ്യം നേടി ഇസലാമിക കർമ്മശാസത്രത്തിൽ ബിരുദവും ഡേക് ടെററ്റും നേടി..
Council of Senior Scholars, Saudi Arabia's highest religious body, which advises the king on religious matters. He is also currently a member of the Permanent Committee for Islamic Research and Issuing Fatwas, a committee of the Council of Senior Scholars. The Council issues rulings in Islamic jurisprudence (fiqh) and prepares research papers for the Council of Senior Scholars. Carnegie Endowment: "Saudi Fatwa Restrictions and the State-Clerical Relationship" by Christopher Boucek October 27, 201
External links
ഇസ്ലാം , സൗദി അറേബ്യ , സലഫി അഹ് ലുസുന്ന ഇസ്ലാമിക പണ്ഡിതർ
വർഗ്ഗം:1933-ൽ ജനിച്ചവർ
റഷ്യ ടുഡേ
2013 ഡിസംബറിൽ റഷ്യയിൽ രൂപം കൊണ്ട വാർത്താ ഏജൻസിയാണ് റഷ്യ ടുഡേ (റുസിയ സെഗോദ്‌ന്യ). റഷ്യയിലെ ഔദ്യോഗിക വാർത്താ ഏജൻസിയായ റിയ നൊവോസ്തിയും റേഡിയോ സ്റ്റേഷനായ വോയ്‌സ് ഓഫ് റഷ്യയും സർക്കാറിന്റെ നിയന്ത്രണത്തിൽ നിൽക്കാതെ പ്രവർത്തിക്കുന്നു എന്നാരോപിച്ച് പ്രസിഡൻറ് വ്‌ളാദിമിർ പുതിൻ പിരിച്ചുവിട്ടതിനെത്തുടർന്നാണ് പുതിയ ഏജൻസി രൂപം കൊണ്ടത്.
പുറം കണ്ണികൾ
വർഗ്ഗം:വാർത്താ ഏജൻസികൾ
ബീച്ചെ ദ്വീപ്
കാനഡയിലെ നുനാവട്ടിൽ വെല്ലിംഗ്ടൺ ചാനലിൽ സ്ഥിതിചെയ്യുന്നതും കനേഡിയൻ ആർട്ടിക് ദ്വീപസമൂഹത്തിൽ ഉൾപ്പെട്ടതുമായ ഒരു ദ്വീപാണ് ബീച്ചെ ദ്വീപ്. ബാരോ കടലിടുക്ക് ഈ ദ്വീപിനെ ഡെവോൺ ദ്വീപിന്റെ തെക്കുപടിഞ്ഞാറേ മൂലയിൽ നിന്ന് വേർതിരിക്കുന്നു. ഇവിടുത്തെ മറ്റു സവിശേഷതകളിൽ വെല്ലിംഗ്ടൺ ചാനൽ, എറിബസ് ഹാർബർ, ടെറർ ബേ എന്നിവ ഉൾപ്പെടുന്നു.
ചരിത്രം
1819 ൽ ക്യാപ്റ്റൻ വില്യം എഡ്വേർഡ് പാരിയാണ് ഈ ദ്വപ് സന്ദർശിച്ച് ആദ്യ യൂറോപ്യൻ വംശജൻ.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
മായാ അരുൾപ്രകാശം
പ്രമുഖ ശ്രീലങ്കൻ - ബ്രിട്ടൻ ഗായികയാണ് മാതംഗി മായാ അരുൾപ്രകാശം(17 ജൂലൈ 1975). എം.ഐ.എ എന്ന ചുരുക്കപേര് ഉപയോഗിക്കുന്ന മായ, ചിത്രകാരിയും ഡിസൈനറും സിനിമാ പ്രവർത്തകയുമാണ്. യുദ്ധത്തിനിടയിൽ കാണാതാവുകയും മുറിവേൽക്കുകയും കൊല്ലപ്പെടുകയുമൊക്കെ ചെയ്യുന്നവരെ പട്ടാളഭാഷയിൽ ‘‘മിസിങ് ഇൻ ആക്ഷൻ’’ എന്ന് പറയുന്നത് ‘എം.ഐ.എ’ എന്ന് ചുരുക്കി സ്വന്തം വിളിപ്പേരാക്കി. ശ്രീലങ്കൻ തമിഴ്വംശജരുടെ രാഷ്ട്രീയവും സാമൂഹികവുമായ പ്രശ്നങ്ങളാണ് മായയുടെ  സംഗീതത്തിന്റെ കാതൽ.
ജീവിതരേഖ
തമിഴ് വംശജയായ മായ, എഞ്ചിനീയറായ അരുൾ പ്രകാശത്തിന്റംയും കലയുടെയും മകളായി ഇംഗ്ലണ്ടിൽ ജനിച്ചു. ആറു മാസമായപ്പോഴേക്കും കുടുംബം ശ്രീലങ്കയിലേക്കു പോയി. പതിനൊന്നാം വയസ്സിൽ യു.കെ യിലേക്ക് തിരികെ കുടിയേറി.സെൻട്രൽ സെയിന്റ് മാർട്ടിൻസ് കോളേജിൽ ഫൈൻ ആർട്സ് പഠിച്ചു. 2000 മുതൽ ചിത്രങ്ങൾ പ്രദർശിപ്പിക്കാനാരംഭിച്ചു. ഹിറ്റ് ചാർട്ടുകളിലിടം പിടിച്ച മൂന്നു സംഗീത ആൽബങ്ങൾ പുറത്തിറക്കിയിട്ടുണ്ട്. സ്ലം ഡോഗ് മില്യണറിലെ മായയുടെ ഗാനം അക്കാദമി അവാർഡിനായി നോമിനേറ്റ് ചെയ്യപ്പെട്ടിരുന്നു.
കൊച്ചി-മുസിരിസ് ബിനാലെയിൽ എട്ടടി നീളമുള്ള പത്ത് ത്രിമാന ചിത്രങ്ങളുടെ പരമ്പര പ്രദർശിപ്പിച്ചിരുന്നു.
പുറം കണ്ണികൾ
വർഗ്ഗം:1975-ൽ ജനിച്ചവർ
വർഗ്ഗം:ജൂലൈ 17-ന് ജനിച്ചവർ
ക്ലെയർ മക്ലീൻ
ഓസ്ട്രേലിയൻ പാരാലിമ്പിക് സൈക്ലിസ്റ്റും പാരട്രിയത്ത്ലെറ്റുമാണ് ക്ലെയർ മക്ലീൻ (ജനനം: 4 ജൂലൈ 1973). പാരാലിമ്പിക്‌സിൽ പാരട്രിയാത്‌ലോൺ അരങ്ങേറ്റം കുറിച്ചപ്പോൾ 2016-ലെ റിയോ പാരാലിമ്പിക്‌സിൽ അവർ ഓസ്‌ട്രേലിയയെ പ്രതിനിധീകരിച്ചു.
കരിയർ
1973-ൽ പടിഞ്ഞാറൻ ഓസ്‌ട്രേലിയയിലെ കോട്ടസ്‌ലോയിലാണ് മക്ലീൻ ജനിച്ചത്. പത്തൊൻപതാം വയസ്സിൽ മോട്ടോർ സൈക്കിൾ അപകടത്തിൽ കൈയ്ക്ക് വൈകല്യം സംഭവിച്ചു.
2004-ലെ ഏഥൻസ് ഗെയിംസിൽ വനിതാ സൈക്കിൾ ടൈം ട്രയൽ എൽസി 1-4 / സിപി 3/4 ഇനത്തിൽ വെള്ളി മെഡൽ നേടി. അതിനുശേഷം സി 5 വർഗ്ഗീകരണത്തിൽ നിരവധി പാരസൈക്ലിംഗ് ലോക ചാമ്പ്യൻഷിപ്പും ലോകകപ്പ് മെഡലുകളും നേടിയിട്ടുണ്ട്.
ഒരു TRI-4 (arm impaired) പാരാട്രിയത്ത്ലെറ്റ് എന്ന നിലയിൽ, അവർ തന്റെ ആദ്യത്തെ അന്താരാഷ്ട്ര പാരാട്രിയത്ത്ലോൺ 2012-ലെ ഐടിയു പാരട്രിയാത്‌ലോൺ ലോക ചാമ്പ്യൻഷിപ്പ് മൽസരത്തിൽ മൂന്നാം സ്ഥാനത്തെത്തി. കാനഡയിലെ എഡ്‌മോണ്ടണിൽ നടന്ന 2014 ഐടിയു വേൾഡ് ട്രയാത്ത്‌ലോൺ സീരീസ് ഫൈനലിൽ വനിതാ പിടി 4 ൽ ഏഴാം സ്ഥാനത്തെത്തി. 2015 ജനുവരിയിൽ ന്യൂ സൗത്ത് വെയിൽസിലെ പെൻറിത്തിൽ നടന്ന ഓഷ്യാനിയ പാരട്രിയത്ത്ലോൺ ചാമ്പ്യൻഷിപ്പ് പിടി 4 ഇനത്തിൽ മക്ലീൻ വിജയിച്ചു. 2015 ൽ ചിക്കാഗോയിൽ നടന്ന ലോക ട്രയാത്ത്‌ലോൺ സീരീസ് വിമൻസ് പി 4 ഫൈനലിൽ മക്ലീൻ എട്ടാം സ്ഥാനത്തെത്തി.
ബാഹ്യ ലിങ്കുകൾ
വർഗ്ഗം:1973-ൽ ജനിച്ചവർ
കരുവാറ്റ ചന്ദ്രൻ
കാർട്ടൂണിസ്റ്റും ദേശീയ - സംസ്ഥാന അധ്യാപക അവാർഡ് ജേതാവുമായിരുന്നു കരുവാറ്റ ചന്ദ്രൻ (1944 -  22 ഓഗസ്റ്റ് 2013). മലയാളത്തിൽ ചിത്രകഥയ്ക്ക് തുടക്കമിട്ടത് ഇദ്ദേഹമാണ്. ആനുകാലികങ്ങളിൽ നിരവധി കാർട്ടൂണുകളും ചിത്രകഥാ സമാഹാരങ്ങളും കാർട്ടൂൺ കഥകളും  ഇദ്ദേഹത്തിന്റേതായുണ്ട്.
ജീവിതരേഖ
ചിറയിൽ ഗോവിന്ദന്റെയും തങ്കമ്മയുടെയും മകനായി ആലപ്പുഴ ജില്ലയിലെ കരുവാറ്റയിൽ ജനിച്ചു. പുളിയാനം സർക്കാർ ഹൈസ്ക്കൂളിൽ അധ്യാപകനായിരുന്നു. നാറാണത്ത് ഭ്രാന്തന്റെ ഐതിഹ്യത്തെ അടിസ്ഥാനമാക്കി മനോരാജ്യം ആഴ്ചപ്പതിപ്പിൽ 25 വർഷം തുടർച്ചയായി അദ്ദേഹം ചിത്രകഥ പ്രസിദ്ധീകരിച്ചു. 1300 ലക്കങ്ങളിൽ ഇതുണ്ടായിരുന്നു. തുടർന്നും നിരവധി ചിത്രകഥകൾ പ്രസിദ്ധീകരിച്ചു. ദ്രോണർ എന്ന സിനിമയുടെ തിരക്കഥയും സംഭാഷണവും രചിച്ചു. കൃഷ്ണകുമാരിയാണ് ഭാര്യ. ഏകമകൻ ശരത്ചന്ദ്രൻ ആനിമേഷൻ എഞ്ചിനീയർ ആണ്. കാർത്തികപ്പള്ളി എസ്.എൻ.ഡി.പി. യൂണിയൻ ഹരിപ്പാട്ട് നടത്തിയ ശ്രീനാരായണ ജയന്തി സമ്മേളനത്തിനിടെ കുഴഞ്ഞുവീണ് ഇദ്ദേഹം മരിച്ചു.
പുറം കണ്ണികൾ
വർഗ്ഗം:കേരളത്തിലെ കാർട്ടൂണിസ്റ്റുകൾ വർഗ്ഗം:2013-ൽ മരിച്ചവർ വർഗ്ഗം:1944-ൽ ജനിച്ചവർ വർഗ്ഗം:ഓഗസ്റ്റ് 22-ന് മരിച്ചവർ
നോവൽ വൈറസ്
മുമ്പ് റെക്കോർഡുചെയ്യപ്പെത്ത ഒരു വൈറസാണ് നോവൽ വൈറസ്. ഒരു മൃഗത്തിലേക്കോ മനുഷ്യ ഹോസ്റ്റിലേക്കോ വ്യാപിച്ചതിന്റെ ഫലമായി അതിന്റെ സ്വാഭാവിക സ്രോതസ്സിൽനിന്ന് ഒറ്റപ്പെട്ടതോ തിരിച്ചറിയാത്തതോ ആയ വൈറസ് ആകാം. അതല്ലെങ്കിൽ, ഇത് മുൻപ് തിരിച്ചറിഞ്ഞിട്ടില്ലാത്ത ഒരു പുതിയ വൈറസിനെ പ്രതിനിധീകരിക്കുന്ന ഒരു എമർജന്റ് വൈറസ് ആകാം.
അവലംബം
വർഗ്ഗം:ജന്തുജന്യരോഗങ്ങൾ വർഗ്ഗം:വൈറസുകൾ വർഗ്ഗം:സാംക്രമികരോഗവിജ്ഞാനീയം വർഗ്ഗം:Pages with unreviewed translations
കാളിക്കാട
കാളിക്കാടയ്ക്ക് ആംഗലത്തിൽ greater painted-snipe എന്നു പേര്. ശാസ്ത്രീയ നാമം Rostratula benghalensisഎന്നാണ്. ഒറ്റയ്ക്കൊ ഇണയോടു കൂടിയോ നടക്കുന്ന ഇവയെ ചിലപ്പോൾ 12 എണ്ണം വരെയുള്ള കൂട്ടമായും കാണാറുണ്ട്. പെട്ടെന്ന് ചെടികൾക്കുള്ളിൽ മറയുന്ന പക്ഷിയാണ്.
വിതരണം
ഇവയെ ആഫ്രിക്ക, ഇന്ത്യ, പാകിസ്താൻ, തെക്കു കിഴക്കൻ ഏഷ്യ എന്നിവിടങ്ങളിലെ ചതുപ്പുകളിൽ കാണുന്നു. )
രൂപ വിവരണം
ഇടത്തരം വലിപ്പമുള്ള തടിച്ച കുലുങ്ങി നടക്കുന്ന പക്ഷിയാണ്. നീണ്ട ചുവപ്പുകലർന്ന തവിട്ടു നിറമുള്ള, അറ്റം താഴേക്കു വളഞ്ഞ കൊക്ക്. ചെറിയ വാൽ. മങ്ങിയ മഞ്ഞ നിറത്തിൽ അടയാളമുള്ള ചിറകുകൾ. മടക്കി വച്ച് ചിറകിന്നടിയിലേക്കു നീളുന്ന നെഞ്ചിലെ വെള്ള നിറം. പൂവനേക്കാൾ വലിപ്പം ഉള്ളതും നിറമുള്ളതും പിടയാണ്.കഴുത്തും തൊണ്ടയും ഇരുണ്ട തവിട്ടു നിറം. നെഞ്ചിലൂടെ കുറുകെ കറുത്ത വരയുണ്ട്. പൂവൻ മങ്ങിയതും ചാര നിറമുള്ളതും ആണ്.
ഭക്ഷണം
പ്രാണികൾ, വിത്തുകൾ, ഞണ്ട് തുടങ്ങിയവയാണ് ഭക്ഷണം.
പ്രജനനം
പിട ഒന്നിൽ കൂടുതൽ പൂവനുമായി ഇണ ചേരാറുണ്ട്. പൂവനാണ് അടയിരിക്കുന്നത്. കുഞ്ഞുങ്ങൾ മങ്ങിയ മഞ്ഞനിറത്തിൽ കറുത്ത വരയുള്ളവയാണ്. പതുപതുത്ത നിലത്ത് ചുരണ്ടിയുണ്ടാക്കി പുല്ലുകളൊ മറ്റോ വച്ചാണ് കൂട്. ഏപ്രിൽ-ജൂലായ് ആണ് പ്രജനന കാലം.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ പക്ഷികൾ വർഗ്ഗം:പാകിസ്താനിലെ പക്ഷികൾ‎ വർഗ്ഗം:നേപ്പാളിലെ പക്ഷികൾ‎ വർഗ്ഗം:ബംഗ്ലാദേശിലെ പക്ഷികൾ‎ വർഗ്ഗം:കാമറൂണിലെ പക്ഷികൾ‎ വർഗ്ഗം:ആഫ്രിക്കയിലെ പക്ഷികൾ‎ വർഗ്ഗം:ഓസ്ട്രേലിയയിലെ പക്ഷികൾ വർഗ്ഗം:ഫിലിപ്പീൻസിലെ പക്ഷികൾ വർഗ്ഗം:കേരളത്തിലെ പക്ഷികൾ
ജ്ഞാനനിർമ്മിതിവാദം
മനുഷ്യൻ തൻറെ അനുഭവങ്ങളിലൂടെയും ആശയങ്ങളിലൂടെയും സ്വാഭാവികമായി അറിവ് നിർമ്മിക്കുമെന്ന ഒരു മനശാസ്ത്ര തത്ത്വമാണ് ജ്ഞാനനിർമ്മിതിവാദം. മനശാസ്ത്രം, സാമൂഹ്യശാസ്ത്രം, വിദ്യാഭ്യാസം, ശാസ്ത്രത്തിൻറെ ചരിത്രം തുടങ്ങിയ വ്യവസ്ഥിതികൾ ഇതിനെ സ്വാധീനിച്ചിട്ടുണ്ട്. സ്വിറ്റ്സർലാൻറുകാരനായ ജീൻപിയാഷെ ജ്ഞാനനിർമ്മിതിവാദത്തിൻറെ പിതാവായി അറിയപ്പെടുന്നു.
ചരിത്രം
ജ്ഞാനനിർമ്മിതിവാദത്തിന് വിദ്യാഭ്യാസ തത്ത്വചിന്തകളിൽ ആദ്യകാലങ്ങളിൽ തീരെ പ്രധാന്യം കൽപ്പിച്ചിരുന്നില്ല.കുട്ടിയുടെ കളികളെയും മറ്റു പ്രവർത്തനങ്ങളെയും അലക്ഷ്യമയിട്ടാണ് കണ്ടത്.ഇക്കാരത്താൽ ഇത്തരം പ്രവർത്തനങ്ങൾക്ക് യാതൊരു പ്രാധാന്യവും നൽകിയില്ല.പരബരാഗതമായുള്ള ഈ വീക്ഷണത്തെ പിയാഷെ അംഗീകരിച്ചില്ല.മാത്രമല്ല കുട്ടിയുടെ ബുദ്ധിപരമായ വികാസങ്ങളിൽ കളികൾക്ക് പ്രാധാന്യമേറെയുണ്ടെന്ന് വാദിക്കുകയും തൻറെ വാദം ശാസ്ത്രീയമായി തെളിയിക്കുകയും ചെയ്തു.ഇന്ന് ഔപചാരികവും അനൗപചാരികവുമായ പഠന മേഖലകളിൽജ്ഞാനനിർമ്മിതിവാദം വളരെയധികം സ്വാധീനം ചെലുത്തിയിട്ടുണ്ട്. ലണ്ടനിലെ നാച്യുറൽ ഹിസ്റ്ററി മ്യൂസിയത്തിൽ ഈ ജ്ഞാനനിർമ്മിതിവാദത്തെ അടിസ്ഥാനമാക്കിയുള്ള സൗകര്യം ഒരുക്കിയിട്ടുണ്ട്.ഇവിടെ എത്തുന്നവർക്ക് ചരിത്രത്തിലെ സ്പെസിമെൻ ഉപയോഗിച്ച് പ്രായോഗികമായി ശാസ്ത്രീയ കഴിവുകൾ വികസിപ്പിക്കാനും പുതിയ കാര്യങ്ങൾ കണ്ടെത്താനാകുമെന്നും കരുതപ്പെടുന്നു.
അധിക വായനക്ക്
(see also Tuovinen, J.E. & Sweller, J. (1999). A Comparison of Cognitive Load Associated With Discovery Learning and Worked Examples. Journal of Educational Psychology. 91(2) 334-341 )
വർഗ്ഗം:വിദ്യാഭ്യാസസമ്പ്രദായങ്ങൾ വർഗ്ഗം:വിദ്യാഭ്യാസ മനശാസ്ത്രം വർഗ്ഗം:മനഃശാസ്ത്രം
ആറളം
ലഘുചിത്രം|ആറളം ഫാം ഹൈ സ്കൂൾ|പകരം=hs
ആറളം ഗ്രാമപഞ്ചായത്തിലെ ഒരു ഗ്രാമമാണ് ആറളം. പഞ്ചായത്ത് ഓഫീസും വില്ലേജ് ഓഫീസും എടൂരിൽ ആണ് സ്ഥിതിചെയ്യുന്നത്.
വിദ്യാഭ്യാസം
ആറളത്ത് ഒരു ഗവണ്മെന്റ് ഹയർ സെക്കന്ററി സ്കൂളും രണ്ട് എയ്‌ഡഡ് ഹയർ സെക്കന്ററി സ്കൂളുകളും ഉണ്ട്, ഒരെണ്ണം എടൂർ സെന്റ്‌. മേരീസ് എച്ച്.എസ്.എസും മറ്റൊരെണ്ണം സെന്റ്‌. സെബാസ്റ്റ്യൻസ് എച്ച്.എസ്.എസും
അവലംബം
എല്ലാ മത വിഭാഗങ്ങളും സന്തോഷത്തോടെ ഒരുമിച്ചു ജീവിക്കുന്നു വർഗ്ഗം:കണ്ണൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
അപൂർവ്വ പുള്ളിപ്പരപ്പൻ
ഒരു തുള്ളൻചിത്രശലഭമാണ്  ‌അപൂർവ്വ പുള്ളിപ്പരപ്പൻ  (Bengal Restricted Spotted Flat). Celaenorrhinus putra എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
അരുണാചൽ പ്രദേശ്, ആസാം, ഗോവ, കർണാടക, കേരളം, മഹാരാഷ്ട്ര, പശ്ചിമ ബംഗാൾ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ഫെബ്രുവരി-മാർച്ച്, മേയ്, ജൂലൈ-നവംബർ	മാസങ്ങളിലാണ് ഇവയെ സാധാരണയായി കാണാറുള്ളത്.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
ജുനിച്ചിറോ തനിസാക്കി
ആദ്യകാലം
സമ്പന്നകുടുംബത്തിൽ ജനിച്ച തനിസാക്കിയുടെ കുടുംബവീട് 1894 ലെ മെയ്ജി ഭൂകമ്പത്തിൽ നാമാവശേഷമായി. ക്രമേണ സാമ്പത്തികശേഷി ക്ഷയിച്ചെങ്കിലും 1910 ൽ ഇമ്പ്പിരിയൽ കോളേജിൽ പസാഹിത്യ വിഭാഗത്തിൽ പ്രവേശനം നേടി.1911ൽ പഠനച്ചെലവു വഹിയ്ക്കാൻ കഴിയാതെവന്നതിനെത്തുടർന്നു പുറത്താക്കപ്പെട്ടു.
അവലംബം
വർഗ്ഗം:1886-ൽ ജനിച്ചവർ വർഗ്ഗം:1965-ൽ മരിച്ചവർ വർഗ്ഗം:ജപ്പാനീസ് എഴുത്തുകാർ
വലാജപ്പേട്ട വെങ്കടരമണ ഭാഗവതർ
ത്യാഗരാജസ്വാമികളുടെ ഒരു നേർശിഷ്യനായിരുന്നു വലാജപ്പേട്ട വെങ്കടരമണ ഭാഗവതർ. കർണാടകസംഗീതത്തിൽ നിരവധി കൃതികളും ഇദ്ദേഹം രചിച്ചിട്ടുണ്ട്. സൗരാഷ്ട്രഭാഷയിൽ ആണ് വെങ്കടരമണഭാഗവതർ രചനകൾ നിർവ്വഹിച്ചിട്ടുള്ളത്
ആദ്യകാലജീവിതം
ഇന്നത്തെ തമിഴ്‌നാട്ടിലെ തഞ്ചാവൂർ ജില്ലയിലെ അയ്യമ്പേട്ടയിലെ ഒരു സൗരാഷ്ട്രബ്രാഹ്മണ കുടുംബത്തിലാണ് 1781 -ൽ ഭാഗവതർ ജനിച്ചത്. നൂറ്റിയമ്പതിലധികം കീർത്തനങ്ങൾ രചിച്ച ഭാഗവതർ ഒരു പണ്ഡിതനായിരുന്നു, സംസ്‌കൃതം, തെലുങ്ക്, സൗരാഷ്ട്ര എന്നീഭാഷകൾ നന്നായി അറിയാമായിരുന്നു. ത്യാഗരാജസ്വാമികളുടെ പ്രധാനശിഷ്യന്മാരിൽ ഒരാളായിരുന്നു അദ്ദേഹം. അദ്ദേഹത്തിന്റെ മകൻ കൃഷ്ണസ്വാമി ഭാഗവതരും ത്യാഗരാജന്റെ ശിഷ്യനായിരുന്നു. ത്യാഗരാജന്റെ പല കീർത്തനങ്ങളും സംരക്ഷിക്കുകയും പിൻതലമുറയിലേക്ക് കൈമാറുകയും ചെയ്തത് അച്ഛനും മകനുമാണ്. വെല്ലൂർ ജില്ലയിലെ വല്ലജപേട്ട് എന്ന ചെറുപട്ടണത്തിൽ സ്ഥിരതാമസമാക്കിയ ശേഷം വലജാപേട്ട് വെങ്കടരമണ ഭാഗവതർ എന്നാണ് അദ്ദേഹം അറിയപ്പെടുന്നത്.
അവലംബം
വർഗ്ഗം:1874-ൽ മരിച്ചവർ വർഗ്ഗം:1781-ൽ ജനിച്ചവർ
സിന്ധി പശു
വലത്ത്‌|ലഘുചിത്രം| [[സിന്ധ്|സിന്ധിലെ പശു ]] എല്ലാ സെബു പാൽ ഇനങ്ങളിലും ഏറ്റവും പ്രചാരമുള്ളത് ചുവന്ന സിന്ധി ( റഡ്സിന്ധി, സിന്ധി) കന്നുകാലികളാണ്. പാക്കിസ്ഥാനിലെ സിന്ധ് പ്രവിശ്യയിൽ നിന്നാണ് ഈ ഇനം ഉത്ഭവിച്ചത്, പാകിസ്ഥാൻ, ഇന്ത്യ, ബംഗ്ലാദേശ്, ശ്രീലങ്ക, മറ്റ് രാജ്യങ്ങൾ എന്നിവിടങ്ങളിൽ പാൽ ഉൽപാദനത്തിനായി ഇവ വ്യാപകമായി കാണപ്പെടുന്നു. ഹൈദരാബാദ് (പാകിസ്ഥാൻ), ബിക്കാനീർ (ഇന്ത്യ) എന്നിവിടങ്ങളിൽ നിന്നാണ് ഇത് ഉത്ഭവിച്ചത്. ബലൂചിസ്ഥാനിലെ ബേലയിലെ ലാസ് ബേല കന്നുകാലികളിൽ നിന്നാണ് ഈയിനം പരിണമിച്ചതെന്ന് കണക്കാക്കപ്പെടുന്നു. ചുവന്ന നിറമുള്ളതും സാഹിവാളിനേക്കാൾ ഇരുണ്ടതുമാണ് ഈ ഇനം. ചുവന്ന ഷേഡുകൾ കടും ചുവപ്പ് മുതൽ മങ്ങിയ മഞ്ഞ വരെ വ്യത്യാസപ്പെടുന്നു, പക്ഷേ സാധാരണയായി, മൃഗങ്ങൾ കടും ചുവപ്പാണ്. കാളകളിൽ, തോളിലും തുടയിലും നിറം ഇരുണ്ടതാണ്. മിതശീതോഷ്ണ പ്രദേശങ്ങളിൽ കാണപ്പെടുന്ന ഉയർന്ന പാൽ ഉൽപാദനവുമായി ഉഷ്ണമേഖലാ അനുരൂപങ്ങൾ (ചൂട് സഹിഷ്ണുത, ടിക് പ്രതിരോധം, രോഗ പ്രതിരോധം, ഉയർന്ന താപനിലയിലെ ഫലഭൂയിഷ്ഠത മുതലായവ) സംയോജിപ്പിക്കാൻ പല രാജ്യങ്ങളിലും മിതശീതോഷ്ണ (യൂറോപ്യൻ) ഉത്ഭവ പാലുൽപ്പന്നങ്ങളുമായി ക്രോസ് ബ്രീഡിംഗിനായി അവ ഉപയോഗിച്ചു. ഇന്ത്യ, അമേരിക്ക, ഓസ്‌ട്രേലിയ, ശ്രീലങ്ക തുടങ്ങി നിരവധി സ്ഥലങ്ങളിൽ ഇത് ജേഴ്സിക്കൊപ്പം സങ്കരം അയും കാണാനുണ്ട്. "വീട്ടുമൃഗങ്ങളിൽ സിന്ധി പശു" എന്ന ഗാനശകലം കൊണ്ടും ഈ പശു കേരളത്തിൽ പ്രശസ്തമാണ്
പാലുത്പാദനം
.ചുവന്ന സിന്ധി ഇനത്തിന് പാൽ ഉൽപാദനത്തിന് വളരെ ഉയർന്ന ജനിതക ശേഷിയുണ്ട്, സഹിവാളുമായി താരതമ്യപ്പെടുത്താം. ഇന്ത്യയിൽ, ഈയിനം മൃഗങ്ങളെ വയൽ അവസ്ഥയിൽ ലഭ്യമല്ല.കന്നുകാലികളുടെ പാൽ വിളവ് ഒരു മുലയൂട്ടലിന് 1100 മുതൽ 2600 കിലോഗ്രാം വരെയാണ്. ഒരു മുലയൂട്ടലിന് ശരാശരി 1840 കിലോഗ്രാം വിളവ് ലഭിക്കും. പാലിലെ കൊഴുപ്പ് ശതമാനം 4 മുതൽ 5.2 ശതമാനം വരെ വ്യത്യാസപ്പെടുന്നു, ശരാശരി 4.5%. .
പ്രജനനം
ഹോൾസ്റ്റീൻ-ഫ്രീസിയൻ, ബ്ര rown ൺ സ്വിസ്, ഡാനിഷ് റെഡ് എന്നിവ ഉൾപ്പെടുന്നതാണ് ഇത്. പല ഉഷ്ണമേഖലാ രാജ്യങ്ങളിലും ഗോമാംസം, ഇരട്ട ആവശ്യത്തിനുള്ള കന്നുകാലികളെ മെച്ചപ്പെടുത്തുന്നതിനും ഇത് ഉപയോഗിച്ചിട്ടുണ്ട്, കാരണം അത്തരം കുരിശുകളിൽ നല്ല ഗോമാംസം പശുക്കിടാക്കളെ ഉത്പാദിപ്പിക്കാൻ ഇത് മതിയായ മാംസമാണ്, ഉയർന്ന പാൽ ഉൽപാദനം അതിവേഗം വളരുന്ന കാളക്കുട്ടിയെ നൽകാൻ സഹായിക്കുന്നു. . ഇത് സമാനമായ സഹിവാളിനേക്കാൾ അല്പം ചെറുതാണ്, അതിന്റെ ഫലമായി ഒരു മൃഗത്തിന് അല്പം കുറവ് പാൽ ഉത്പാദിപ്പിക്കുന്നു. ഇന്ത്യയിലെയും പാകിസ്ഥാനിലെയും ചില വാണിജ്യ ഡെയറികളോടുള്ള പ്രീതി നഷ്ടപ്പെടാൻ ഇത് കാരണമായിട്ടുണ്ട്, ഏതാനും തലമുറകളായി സാഹിവാൾ കാളകളെ വളർത്തുന്നതിലൂടെ അവരുടെ ചുവന്ന സിന്ധി കന്നുകാലികളെ ഘട്ടംഘട്ടമായി ഇല്ലാതാക്കുന്നു. തത്ഫലമായുണ്ടാകുന്ന പശുക്കളെ മുക്കാൽ ഭാഗത്തെ സാഹിവാളും നാലിലൊന്ന് റെഡ് സിന്ധിയും ശുദ്ധമായ സഹിവാൾ കന്നുകാലികളിൽ നിന്ന് വേർതിരിച്ചറിയാൻ കഴിയില്ല. ചുവന്ന സിന്ധി കന്നുകാലികളെ ബ്രസീലിൽ പാൽ ഉൽപാദനത്തിനായി ഉപയോഗിക്കുന്നു, എന്നാൽ ഈ സെബു വംശം മറ്റുള്ളവരെപ്പോലെ ജനപ്രിയമല്ല.
ബ്രസീലിയൻ റെഡ് സിന്ധി കന്നുകാലികൾ
ചില ചുവന്ന സിന്ധി പശുക്കളെ ഇരുപതാം നൂറ്റാണ്ടിന്റെ മധ്യത്തിൽ ബ്രസീലിലേക്ക് ഇറക്കുമതി ചെയ്തു.
പുറംകണ്ണികൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
കുന്ദൂസ് പ്രവിശ്യ
കുന്ദൂസ് അല്ലെങ്കിൽ ക്വുന്ദൂസ് (Dari: قندوز, Pashto: کندوز) താജിക്കിസ്ഥാനോട് ചേർന്ന് രാജ്യത്തിന്റെ വടക്കൻ ഭാഗത്ത് സ്ഥിതി ചെയ്യുന്ന അഫ്ഗാനിസ്ഥാനിലെ 34 പ്രവിശ്യകളിൽ ഒന്നാണ്. കൂടുതലും ഒരു ഗോത്ര സമൂഹങ്ങൾ ഉൾപ്പെടുന്ന ഈ പ്രവിശ്യയിലെ ജനസംഖ്യ ഏകദേശം 1,136,677 ആണ്. അഫ്ഗാനിസ്ഥാനിലെ ഏറ്റവും കൂടുതൽ വംശീയ വൈവിദ്ധ്യമുള്ള പ്രവിശ്യകളിലൊന്നായ ഇവിടെ നിരവധി വ്യത്യസ്ത വംശജരുടെ വലിയ കൂട്ടങ്ങൾ വസിക്കുന്നു. കുന്ദൂസ് നഗരം പ്രവിശ്യയുടെ തലസ്ഥാനമായി പ്രവർത്തിക്കുന്നു. തഖർ, ബഗ്ലാൻ, സമംഗാൻ, ബൽഖ് എന്നീ പ്രവിശ്യകളുമായും താജിക്കിസ്ഥാനിലെ ഖത്‌ലോൺ മേഖലയുമായും ഇത് അതിർത്തി പങ്കിടുന്നു. പ്രവിശ്യാ തലസ്ഥാനത്തിന് സമീപത്തായാണ് കുന്ദൂസ് വിമാനത്താവളം സ്ഥിതിചെയ്യുന്നത്.
കുന്ദൂസ് നദീതടമാണ് കുന്ദൂസ് പ്രവിശ്യയിൽ ആധിപത്യം പുലർത്തുന്നത്. അഫ്ഗാനിസ്ഥാന്റെയും താജിക്കിസ്ഥാന്റെയും അതിർത്തി രൂപപ്പെടുത്തുന്ന അമു ദര്യ നദിയിലേക്ക് ഈ നദി തെക്ക് നിന്ന് വടക്കോട്ട് ക്രമരഹിതമായി ഒഴുകുന്നു. ഷെർഖാൻ ബന്ദറിൽ അമു ദര്യയ്ക്ക് കുറുകെ പുതുതായി ഒരു പാലം നിർമ്മിക്കപ്പെട്ടിരിക്കുന്നു. അന്താരാഷ്ട്ര വ്യാപാരം കുന്ദൂസ് പ്രവിശ്യയുടെ സമ്പദ്‌വ്യവസ്ഥയുടെ വലിയ ഉറവിടമാണ്. നദിയും അതിന്റെ പോഷകനദികളും വഴി തിരിച്ചുവിട്ടിരിക്കുന്ന കനാലുകളും ഈ കാർഷിക പ്രവിശ്യയിലെ ഭൂവിനിയോഗത്തിൽ ആധിപത്യം പുലർത്തുന്ന വയലുകളിലേക്ക് ജലസേചനം നൽകുന്നു. ഇവിടെ മഴയെ ആശ്രയിച്ചുള്ള വയലുകളും നിരവധി മൈലുകൾ പരന്നുകിടക്കുന്ന തുറസ്സായ സ്ഥലങ്ങളുമുണ്ട്. ഒരു കാലത്ത് അഫ്ഗാനിസ്ഥാന്റെ ഒരു പ്രധാന സാമ്പത്തിക കേന്ദ്രമായിരുന്ന കുന്ദൂസ് എങ്കിലും 1978 മുതലുള്ള യുദ്ധങ്ങൾ പ്രവിശ്യയുടെ ഭാഗധേയം മാറ്റിമറിച്ചു. അഫ്ഗാനിസ്ഥാനിലെ കൂടുതൽ സ്ഥിരതയുള്ള പ്രദേശങ്ങളിലൊന്നായിരുന്ന കുന്ദൂസ്, 2010-കളുടെ തുടക്കം മുതൽ രാജ്യത്തെ ഏറ്റവും അസ്ഥിരമായ പ്രവിശ്യകളിലൊന്നായി മാറുകയും ഇന്ന് ഈ പ്രദേശത്തിൻറെ വലിയ ഭാഗങ്ങൾ താലിബാൻ നിയന്ത്രണത്തിലുമാണ്.
ചരിത്രം
ഈ പ്രദേശം മുൻകാലത്ത് പല സാമ്രാജ്യങ്ങളുടെയും ഭാഗമായിരുന്നു. പതിനെട്ടാം നൂറ്റാണ്ടിന്റെ മധ്യത്തിൽ ഇത് അഫ്ഗാൻ ദുറാനി സാമ്രാജ്യത്തിന്റെ ഭാഗമായി. 1920-കളുടെ തുടക്കത്തിൽ റഷ്യൻ തുർക്കിസ്താനിൽ നിന്ന് വടക്കുഭാഗത്ത് വലിയൊരു കുടിയേറ്റം നടന്നു. ഷെർ ഖാൻ നാഷറിന്റെ ഭരണകാലത്ത്, പ്രധാനമായും നാഷർ സ്‌പിൻസാർ കോട്ടൺ കമ്പനി സ്ഥാപിച്ചതിനുശേഷം കുന്ദൂസ് അഫ്ഗാനിസ്ഥാനിലെ ഏറ്റവും സമ്പന്നമായ പ്രവിശ്യകളിലൊന്നായി മാറുകയും ഇത് യുദ്ധാനന്തര അഫ്ഗാനിസ്ഥാനിൽ 20-ആം നൂറ്റാണ്ടിന്റെ തുടക്കംമുതൽ നിലനിൽക്കുകയും ചെയ്യുന്നു. ഏകദേശം ഒരു ലക്ഷത്തിനും രണ്ട് ലക്ഷത്തിനുമിടയിലുള്ള താജിക്ക്, ഉസ്ബെക്ക് വംശജർ റഷ്യൻ ചെമ്പട തങ്ങളുടെ മാതൃഭൂമി കീഴടക്കിയതിനാൽ പലായനം ചെയ്യുകയും വടക്കൻ അഫ്ഗാനിസ്ഥാനിൽ സ്ഥിരതാമസമാക്കുകയും ചെയ്തു. സോവിയറ്റ്-അഫ്ഗാൻ യുദ്ധസമയത്ത് ഈ പ്രവിശ്യ വളരെയധികം അക്രമങ്ങൾക്കും പോരാട്ടങ്ങൾക്കും സാക്ഷ്യം വഹിച്ചു.
സമ്പദ്‍വ്യവസ്ഥ
കൃഷിയും കന്നുകാലി വളർത്തലുമാണ് പ്രവിശ്യാ നിവാസികളുടെ പ്രാഥമിക വരുമാനമാർഗ്ഗങ്ങൾ. പഴങ്ങളും പച്ചക്കറികളുമാണ് ഏറ്റവും സാധാരണമായ കൃഷിയിനങ്ങളെങ്കിലും പരുത്തി, എള്ള് എന്നിവയുടെ ഉത്പാദനവും ഉണ്ട്. കർഷകർ ഇവിടെ ജലക്ഷാമം നേരിടുന്നു.
ജനസംഖ്യാശാസ്ത്രം
വിശ്വസനീയമായ ഒരു സെൻസസ് നടന്നിട്ടില്ലെങ്കിലും, 2020-ലെ കണക്കുകൾപ്രകാരം കുന്ദൂസ് പ്രവിശ്യയിലെ ആകെ ജനസംഖ്യ ഏകദേശം 1,136,677 ആണെന്ന് കണക്കാക്കപ്പെടുന്നു. പ്രവിശ്യയുടെ ഭൂരിഭാഗവും ഗ്രാമീണ മേഖലയും വംശീയമായി വൈവിധ്യപൂർണ്ണവുമാണ്. നേവൽ പോസ്റ്റ് ഗ്രാജ്വേറ്റ് സ്കൂളിന്റെ അഭിപ്രായത്തിൽ, പ്രവിശ്യയിലെ വംശീയ വിഭാഗങ്ങൾ പഷ്തൂൺ 33%; ഉസ്ബെക്ക് 27%; താജിക്ക് 22%; തുർക്ക്മെൻ 11%; ഹസാര 6%; പാഷായി 1% എന്നിങ്ങനെയാണ്. ജനസംഖ്യയുടെ 94 ശതമാന സുന്നി ഇസ്ലാം വിഭാഗവും 6% ഷിയാ വിഭാഗവുമാണ്. പാഷ്തോ, ദാരി പേർഷ്യൻ, ഉസ്ബെക്കി എന്നിവയാണ് ഈ പ്രദേശത്ത് സംസാരിക്കപ്പെടുന്ന പ്രധാന ഭാഷകൾ.
ക്രിപ്സ് മിഷൻ
thumb|200px|right|[[സ്റ്റഫോർഡ് ക്രിപ്സ്]] രണ്ടാം ലോകമാഹായുദ്ധത്തിൽ ഇന്ത്യാക്കാരുടെ പൂർണ പിന്തുണ ഉറപ്പാക്കുന്നതിനായി 1942 മാർച്ചിൽ ബ്രിട്ടീഷ് ഭരണകൂടം ഇന്ത്യയിലേക്ക് അയച്ച ഒരു ദൗത്യസംഘമാണ് ക്രിപ്സ് മിഷൻ അഥവാ ക്രിപ്സ് ദൗത്യം (ഇംഗ്ലീഷ്: Cripps Mission). സർ സ്റ്റഫോർഡ് ക്രിപ്സ്, ലോർഡ് പ്രിവി സീൽ, ബ്രിട്ടനിലെ ഹൗസ് ഓഫ് കോമൺസ് അധ്യക്ഷൻ എന്നിവർക്കു ദൗത്യത്തിന്റെ ചുമതലയുണ്ടായിരുന്നുവെങ്കിലും സ്റ്റഫോർഡ് ക്രിപ്സാണ് സംഘത്തെ നയിച്ചത്. ഇന്ത്യയ്ക്കു സ്വയംഭരണം നൽകുന്നതിനെ പിന്തുണച്ചിരുന്ന ബ്രിട്ടനിലെ ലേബർ പാർട്ടിയിലെ ഒരു മുതിർന്ന മന്ത്രിയായിരുന്നു സ്റ്റഫോർഡ് ക്രിപ്സ്. ഇന്ത്യയ്ക്കു സ്വാതന്ത്ര്യം നൽകുന്നതിനെ എതിർത്തിരുന്ന ബ്രിട്ടീഷ് പ്രധാനമന്ത്രി വിൻസ്റ്റൺ ചർച്ചിലിന്റെ കൂട്ടുകക്ഷി വാർ ക്യാബിനറ്റിലും ഇദ്ദേഹം അംഗമായിരുന്നു.
ഭൂരിഭാഗം ഹിന്ദുക്കൾക്കു വേണ്ടി കോൺഗ്രസുമായും മുസ്ലീങ്ങൾക്കു വേണ്ടി മുസ്ലീം ലീഗുമായും കൂടിയാലോചന നടത്തുന്നതിനാണ് ക്രിപ്സ് മിഷൻ ഇന്ത്യയിലെത്തുന്നത്. രണ്ടാം ലോകമഹായുദ്ധത്തിൽ ബ്രിട്ടനൊപ്പം നിൽക്കുകയാണെങ്കിൽ യുദ്ധാനന്തരം ഇന്ത്യക്കു പൂർണ്ണ സ്വയംഭരണാധികാര പദവി (ഡൊമിനിയൻ പദവി) നൽകാമെന്നതായിരുന്നു ക്രിപ്സ് മിഷന്റെ വാഗ്ദാനം. രണ്ടു പാർട്ടികളിലെയും നേതാക്കൻമാരുമായും ചർച്ച ചെയ്തതിനു ശേഷം ക്രിപ്സ് ദൗത്യസംഘം അവരുടെ പക്കലുണ്ടായിരുന്ന കരടുരേഖ പ്രസിദ്ധീകരിച്ചു.
കോൺഗ്രസും മുസ്ലീം ലീഗും ക്രിപ്സിന്റെ നിർദ്ദേശങ്ങൾ അംഗീകരിക്കുവാനോ പ്രധാനമന്ത്രി വിൻസ്റ്റൺ ചർച്ചിലിനെ വിശ്വസിക്കുവാനോ തയ്യാറായില്ല. അതോടെ ക്രിപ്സ് ദൗത്യം ഒരു സമ്പൂർണ പരാജയമായിത്തീർന്നു. ഇന്ത്യക്ക് ഉടൻ സ്വാതന്ത്ര്യം നൽകണമെന്ന് ആവശ്യപ്പെട്ടുകൊണ്ട് കോൺഗ്രസിന്റെ നേതൃത്വത്തിൽ ക്വിറ്റ് ഇന്ത്യാ സമരം ആരംഭിച്ചു. സമരത്തിനു നേതൃത്വം നൽകിയ മുഴുവൻ നേതാക്കളെയും ബ്രിട്ടീഷുകാർ അറസ്റ്റു ചെയ്ത് ജയിലിലടച്ചു. മുഹമ്മദാലി ജിന്നയും മുസ്ലീം ലീഗും ക്രിപ്സ് മിഷനെ അനുകൂലിച്ചില്ലെങ്കിലും എതിർക്കുവാനുള്ള ശ്രമങ്ങൾ നടത്തിയില്ല.
പശ്ചാത്തലം
1919-ലെ ഗവൺമെന്റ് ഓഫ് ഇന്ത്യാ ആക്ട്, സൈമൺ കമ്മീഷൻ, വട്ടമേശസമ്മേളനങ്ങൾ എന്നിവയുടെ ഫലമായി നിലവിൽ വന്ന 1935-ലെ ഗവൺമെന്റ് ഓഫ് ഇന്ത്യാ ആക്ടിൽ ഇന്ത്യാക്കാർക്കു കൂടുതൽ അധികാരങ്ങൾ നൽകുന്ന ഒരു ഓൾ ഇന്ത്യാ ഫെഡറേഷൻ രൂപീകരിക്കുവാൻ നിഷ്കർഷിച്ചിരുന്നു. എന്നാൽ നാട്ടുരാജ്യങ്ങളും കോൺഗ്രസും മുസ്ലീം ലീഗും തമ്മിലുള്ള അഭിപ്രായ വ്യത്യാസങ്ങൾ മൂലം ഇതിന്റെ രൂപീകരണത്തിനു തടസ്സം നേരിട്ടു. അതിനാൽ ഗവൺമെന്റ് ഓഫ് ഇന്ത്യാ ആക്ടിലെ കുറച്ച് നിർദ്ദേശങ്ങൾ മാത്രമാണ് പ്രാബല്യത്തിൽ വന്നത്.
1939 സെപ്റ്റംബറിൽ ജർമ്മനിക്കെതിരെ ബ്രിട്ടൻ യുദ്ധം പ്രഖ്യാപിച്ചപ്പോൾ അന്നത്തെ ബ്രിട്ടീഷ് വൈസ്രോയ് ലിൻലിത്ഗോ പ്രഭു ഓഗസ്റ്റ് പ്രഖ്യാപനം നടത്തി. യുദ്ധത്തിൽ ബ്രിട്ടനോടൊപ്പം ഇന്ത്യ യുദ്ധം ചെയ്യുമെന്നായിരുന്നു അദ്ദേഹത്തിന്റെ പ്രഖ്യാപനം. ഇന്ത്യൻ നേതാക്കളുമായി ചർച്ച നടത്താതെയുള്ള വൈസ്രോയിയുടെ പ്രഖ്യാപനം ഇന്ത്യയ്ക്കു സ്വയംഭരണം ലഭിക്കുന്നതിനു തടസ്സം സൃഷ്ടിക്കുമെന്ന് മനസ്സിലാക്കിയ കോൺഗ്രസ് നേതാക്കൾ ശക്തമായ പ്രതിഷേധവുമായി മുന്നോട്ടുവന്നു. ഇന്ത്യക്ക് ഉടൻ സ്വാതന്ത്ര്യം നൽകണമെന്ന് അവർ ആവശ്യപ്പെട്ടു. വിവിധ പ്രവിശ്യകളിലെ കോൺഗ്രസ് ജനപ്രതിനിധികൾ രാജിവച്ചു പ്രതിഷേധിച്ചു. ഇതെല്ലാം രാഷ്ട്രീയ അനിശ്ചിതാവസ്ഥയിലേക്കും കലാപങ്ങളിലേക്കും നയിച്ചു. എന്നാൽ മുസ്ലീം ലീഗും ഹിന്ദു മഹാസഭയും ചില പ്രാദേശിക പാർട്ടികളും ബ്രിട്ടനെ പിന്തുണച്ചു.
1941 ഡിസംബറിൽ ഡച്ച് സാമ്രാജ്യത്തിനും ബ്രിട്ടീഷ് സാമ്രാജ്യത്തിനുമെതിരെ ജപ്പാൻ യുദ്ധം പ്രഖ്യാപിച്ചു. 1942 ഫെബ്രുവരി 15-ന് സിംഗപ്പൂരിന്റെ പതനത്തോടെ ബ്രിട്ടന്റെ ആത്മവിശ്വാസം നഷ്ടമായി. ജപ്പാൻ ബർമ്മ പിടിച്ചെടുത്തതോടെ ഏതു നിമിഷവും ഇന്ത്യക്കു നേരെ ആക്രമണമുണ്ടാകുമെന്ന യാഥാർത്ഥ്യം ബ്രിട്ടീഷുകാർ തിരിച്ചറിഞ്ഞു. കോൺഗ്രസുമായി ഒത്തുതീർപ്പു ചർച്ചകൾ നടത്തുന്നതിനെപ്പറ്റി ബ്രിട്ടനിൽ വിശദമായ ചർച്ചകൾ നടന്നു. യുദ്ധത്തിൽ ഇന്ത്യയുടെ പിന്തുണ ആവശ്യമായി വന്നതോടെ ഇന്ത്യൻ നേതാക്കളുമായി ചർച്ച നടത്തുന്നതിനും ഇന്ത്യയുടെ പിന്തുണ ഉറപ്പാക്കുന്നതിനും ഒരു ദൗത്യസംഘത്തെ അയയ്ക്കുവാൻ ബ്രിട്ടൻ തീരുമാനിച്ചു. യുദ്ധത്തിനു ശേഷമേ ഇന്ത്യക്കു സ്വയംഭരണം നൽകുകയുള്ളൂ എന്നതായിരുന്നു ബ്രിട്ടന്റെ നിലപാട്. അങ്ങനെ 1942 മാർച്ച് 22-ന് ക്രിപ്സ് മിഷൻ ഇന്ത്യയിലെത്തി. തൊട്ടടുത്ത ദിവസം ലാഹോർ പ്രഖ്യാപനത്തിന്റെ (1940) രണ്ടാം വാഷികമായിരുന്നു. ഹരിത പതാകകൾ ഉയർത്തിക്കൊണ്ട് മുസ്ലീങ്ങൾ ജാഥ നടത്തുന്നത് ക്രിപ്സിന്റെ ശ്രദ്ധയിൽപ്പെട്ടു. മുസ്ലീങ്ങളുടെ താൽപര്യത്തിനു വിരുദ്ധമായ എന്തെങ്കിലും നിർദ്ദേശങ്ങളുണ്ടായാൽ ക്രിപ്സ് മിഷനെ എതിർക്കുമെന്ന് ജിന്ന തീരുമാനിച്ചിരുന്നു.
കോൺഗ്രസിന്റെ പ്രതികരണം
രണ്ടാം ലോകമഹായുദ്ധത്തിൽ ഇന്ത്യ പങ്കെടുക്കുന്നതിനെതിരെ കോൺഗ്രസിൽ ഭിന്നാഭിപ്രായങ്ങളുണ്ടായി. വൈസ്രോയി ലിൻലിത്ഗോയുടെ തീരുമാനത്തിൽ കുപിതരായ ചില കോൺഗ്രസ് നേതാക്കൾ യൂറോപ്പിൽ ബ്രിട്ടനെതിരെ കലാപങ്ങൾ സംഘടിപ്പിച്ചു. സി. രാജഗോപാലാചാരിയെപ്പോലുള്ള നേതാക്കൾ ബ്രിട്ടനോടു സമാധാനപരമായ നിലപാടാണ് സ്വീകരിച്ചത്. കാരണം അങ്ങനെയൊരു നിലപാടിലൂടെ മാത്രമേ ഇന്ത്യക്കു സ്വാതന്ത്ര്യം ലഭിക്കുകയുള്ളൂ എന്ന് അവർ വിശ്വസിച്ചു. ഗാന്ധിജിയെപ്പോലുള്ള നേതാക്കൾ ബ്രിട്ടന്റെ നീക്കത്തെ സംശയത്തോടെയാണ് കണ്ടത്. രാജഗോപാലാചാരി, സർദാർ വല്ലഭായി പട്ടേൽ, മൗലാനാ ആസാദ്, ജവഹർലാൽ നെഹ്രു എന്നിവർ ഇന്ത്യക്ക് ഉടൻ സ്വയം ഭരണം നൽകിയാൽ യുദ്ധത്തിൽ ഇന്ത്യയുടെ പിന്തുണ നൽകാമെന്ന് ക്രിപ്സ് മിഷന് ഉറപ്പുനൽകി.
യുദ്ധത്തിൽ മുസ്ലീങ്ങളുടെ പിന്തുണ ഉറപ്പാക്കുവാൻ ക്രിപ്സ് മിഷൻ പരമാവധി ശ്രമിച്ചു. ഇതിനായി യുദ്ധത്തിനു ശേഷം ഒരു പ്രവിശ്യയും നിർബന്ധപൂർവ്വം ഇന്ത്യയിലേക്കു കൂട്ടിച്ചർക്കില്ല എന്നൊരു നിബന്ധന ക്രിപ്സ് ഉൾപ്പെടുത്തി. മുസ്ലീങ്ങൾക്കു വേണ്ടി പ്രത്യേകമൊരു രാജ്യം വേണം എന്ന നിലപാടിൽ ഉറച്ചു നിന്ന ജിന്നയും മുസ്ലീം ലീഗും അതുകൊണ്ടു തന്നെ കോൺഗ്രസിന്റെ നിലപാടിനെ എതിർക്കുകയും യുദ്ധത്തിൽ ബ്രിട്ടനോടൊപ്പം നിൽക്കുന്നതിനെ അനുകൂലിക്കുകയും ചെയ്തു.
ക്രിപ്സ് മിഷൻ ഇന്ത്യയിൽ
ഇന്ത്യയിൽ എത്തിച്ചേർന്ന ക്രിപ്സും സംഘവും ഇന്ത്യൻ നേതാക്കളുമായി ചർച്ച നടത്തി. എല്ലാ സമുദായങ്ങളെയും തൃപ്തിപ്പെടുത്തുന്ന നിർദ്ദേശങ്ങൾ ക്രിപ്സ് മുന്നോട്ടുവച്ചു. എന്നാൽ ബ്രിട്ടനിലുള്ള അവിശ്വാസം മൂലം പലരും അദ്ദേഹത്തിന്റെ നിർദ്ദേശങ്ങൾ അംഗീകരിക്കുവാൻ തയ്യാറായില്ല. യുദ്ധത്തിൽ ബ്രിട്ടനെ പിന്തുണച്ചാൽ യുദ്ധാനന്തരം ഇന്ത്യക്കു ഡൊമിനിയൻ പദവി നൽകാമെന്ന ക്രിപ്സ് മിഷൻ നിർദ്ദേശത്തെ "തകർന്നുകൊണ്ടിരിക്കുന്ന ബാങ്കിൽ മാറാവുന്ന കാലഹരണപ്പെട്ട ചെക്ക്" എന്നാണ് ഗാന്ധിജി വിശേഷിപ്പിച്ചത്.
മുസ്ലീം ലീഗിന്റെ പ്രതികരണം
മുസ്ലീങ്ങൾക്കു മാത്രമായി പാകിസ്താൻ എന്നൊരു രാജ്യം രൂപീകരിക്കുന്നതിനു പര്യാപ്തമായ നിർദ്ദേശങ്ങളില്ലാതിരുന്നതിനാൽ ക്രിപ്സിന്റെ നിർദ്ദേശങ്ങളെ മുസ്ലീം ലീഗ് തള്ളിക്കളയുകയാണ് ചെയ്തത്.
ക്വിറ്റ് ഇന്ത്യാ സമരം
ക്രിപ്സ് മിഷന്റെ പരാജയത്തെത്തുടർന്ന് കോൺഗ്രസിനോടു പ്രതികരിക്കാതിരുന്ന ബ്രിട്ടീഷ് നിലപാടിനെതിരെ ഒരു ബഹുജനപ്രക്ഷോഭം സംഘടിപ്പിക്കുവാൻ ഇന്ത്യൻ നാഷണൽ കോൺഗ്രസ് തീരുമാനിച്ചു. ഇന്ത്യക്ക് ഉടൻ സ്വാതന്ത്ര്യം നൽകണമെന്ന് അവർ ആവശ്യപ്പെട്ടു. ഇന്ത്യൻ പട്ടാളക്കാരോടൊപ്പം ജപ്പാൻ ബർമ്മ പിടിച്ചെടുത്തപ്പോൾ ബ്രിട്ടീഷുകാരുടെ ബലക്കുറവ് മനസ്സിലാക്കിയ ഇന്ത്യൻ നേതാക്കൾ സാഹചര്യം അനുകൂലമാക്കി മാറ്റുവാൻ ശ്രമിച്ചു. ക്വിറ്റ് ഇന്ത്യാ സമരവുമായി മുന്നോട്ടുപോയ നേതാക്കളെ ബ്രിട്ടീഷുകാർ അറസ്റ്റു ചെയ്ത് ജയിലിലടച്ചു. ക്വിറ്റ് ഇന്ത്യാ സമരത്തിൽ നിന്നു വിട്ടുനിന്ന മുസ്ലീം ലീഗിന്റെ നടപടിയെത്തുടർന്ന് മുസ്ലീം പട്ടാളക്കാർ യുദ്ധത്തിൽ പങ്കെടുത്തു.
ക്രിപ്സ് മിഷൻ പരാജയപ്പെടാനുള്ള കാരണങ്ങൾ
പ്രധാനമായും മൂന്ന് കാരണങ്ങൾ കൊണ്ടാണ് ക്രിപ്സ് മിഷൻ പരാജയപ്പെട്ടത്.
ക്രിപ്സ് മിഷനു ശേഷം
യുദ്ധത്തിൽ സഹായിച്ചാലും ഇന്ത്യക്കു സ്വാതന്ത്ര്യം നൽകാൻ ചർച്ചിലിനു താൽപ്പര്യമില്ലായിരുന്നു. എന്നാൽ യുദ്ധം അവസാനിച്ചപ്പോഴേക്കും ചർച്ചിലിനു സ്ഥാനം നഷ്ടപ്പെടുകയും ബ്രിട്ടനിൽ ലേബർ പാർട്ടി അധികാരത്തിലെത്തുകയും ചെയ്തതോടെ ഇന്ത്യക്കു സ്വാതന്ത്ര്യം നൽകുന്നതിനുള്ള നടപടികൾ പുരോഗമിച്ചു.
പുറം കണ്ണികൾ
വർഗ്ഗം:ഇന്ത്യയിലെ ബ്രിട്ടീഷ് ഭരണം വർഗ്ഗം:ഇന്ത്യൻ സ്വാതന്ത്ര്യസമരം
കൊച്ചി കോർപ്പറേഷൻ
കേരളത്തിലെ ആറ് കോർപ്പറേഷനുകളിൽ ഒന്നാണ് കൊച്ചി കോർപ്പറേഷൻ. കൊച്ചി കോർപ്പറേഷൻ രൂപീകൃതമാകുന്നത് 1 നവംബർ 1967-ൽ ആണ്. കൊച്ചി കോർപ്പറേഷന്റെ വിസ്തൃതി 94.88 ചതുരശ്രകിലോമീറ്റർ ആണ്.
കേരളത്തിലെ മറ്റ് കോർപ്പറേഷനുകൾ തിരുവനന്തപുരം, കൊല്ലം, തൃശ്ശൂർ, കോഴിക്കോട്, കണ്ണൂർ എന്നിവയാണ്.
<mapframe width="500" height="500" text="കൊച്ചി കോർപ്പറേഷൻ വാർഡുകൾ" align="center"> { "type": "ExternalData", "service": "geoline", "properties": { "stroke": "#0000ff", "stroke-width": 2 }, "query": "\nSELECT ?id ?idLabel (concat(, ?idLabel, ) as ?title) WHERE\n{\n?id wdt:P361 wd:Q5172540. # ward of Kochi corp\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}
അവലംബം
വർഗ്ഗം:കേരളത്തിലെ കോർപ്പറേഷനുകൾ വർഗ്ഗം:എറണാകുളം ജില്ല വർഗ്ഗം:കൊച്ചി
വില്ല്യം എച്ച്. സിവാർഡ്
'''വില്ല്യം എച്ച്. സിവാർഡ്''' 1861 മുതൽ 1869 വരെയുള്ള കാലഘട്ടത്തിൽ അമേരിക്കൻ ഐക്യനാടുകളിലെ സ്റ്റേറ്റ് സെക്രട്ടറി ആയിരുന്നു. മുമ്പ് അദ്ദേഹം ന്യൂയോർക്ക് ഗവർണ്ണറായും യു.എസ്. സെനറ്ററായും സേവനമനുഷ്ടിച്ചിട്ടുണ്ട്. അക്കാലത്ത് അമേരിക്കയെ ആഭ്യന്തരയുദ്ധത്തിലേയ്ക്കു നയിച്ച അടിമ വ്യാപാരത്തെ അദ്ദേഹം എതിർത്തിരുന്നു. 1860 ലെ പ്രസിഡന്റ് തെരഞ്ഞെടുപ്പിൽ പാർട്ടി സ്ഥാനാർത്ഥിയായിരുന്ന അദ്ദേഹം എബ്രഹാം ലിങ്കണോട് പരാജയപ്പെട്ടു. അമേരിക്കൻ ആഭ്യന്തരയുദ്ധത്തിലേക്ക് നയിച്ച വർഷങ്ങളിൽ അടിമത്തത്തിനെതിരെ നിശ്ചയദാർ‌ഡ്യത്തോടെ നിലയുറപ്പിച്ച ഒരു വ്യക്തിയായിരുന്നു അദ്ദേഹം. റിപ്പബ്ലിക്കൻ പാർട്ടിയുടെ രൂപീകരണ വർഷങ്ങളിലെ ഒരു പ്രമുഖ വ്യക്തിത്വമായിരുന്ന അദ്ദേഹം അമേരിക്കൻ ആഭ്യന്തരയുദ്ധകാലത്ത് യൂണിയന്റെ പ്രതിനിധിയായി, സ്റ്റേറ്റ് സെക്രട്ടറിയെന്ന നിലയിലും പ്രശംസിക്കപ്പെട്ടിരുന്നു.
ന്യൂയോർക്കിൽ ഓറഞ്ച് കൗണ്ടിയിലെ ഫ്ലോറിഡയിൽ ജനിച്ച അദ്ദേഹത്തിന്റെ പിതാവ് അടിമകളുടെ ഉടമയായ ഒരു കൃഷിക്കാരനായിരുന്നു. പിൽക്കാലത്ത് ഒരു അഭിഭാഷകനായിത്തീർന്ന അദ്ദേഹം മദ്ധ്യ ന്യൂയോർക്ക് നഗരമായ ഔബണിലേയ്ക്കു താമസം മാറി. 1830 ൽ ആന്റി മേസൺ പാർട്ടിയുടെ പ്രതിനിധിയായി അദ്ദേഹം ന്യൂയോർക്ക് സ്റ്റേറ്റ് സെനറ്റിലേയ്ക്കു തിരഞ്ഞെടുക്കപ്പെട്ടു. നാലു വർഷം കഴിഞ്ഞ് അദ്ദേഹം വിഗ് പാർട്ടിയുടെ സംസ്ഥാന ഗവർണ്ണർ നോമിനിയായിത്തീർന്നു. ആ തെരഞ്ഞെടുപ്പിൽ അദ്ദേഹത്തിനു വിജയിക്കാനായില്ലെങ്കിലും 1838 ൽ സെവാർഡ് ഗവർണറായി തിരഞ്ഞെടുക്കപ്പെടുകയും 1840 ൽ വീണ്ടുമൊരു രണ്ടാം വർഷ കാലയളവിലേയ്ക്കുകൂടി തെരഞ്ഞെടുക്കപ്പെടുകയും ചെയ്തു. ഈ കാലഘട്ടത്തിൽ, കറുത്തവർഗ്ഗക്കാരുടെ അവകാശങ്ങളും അവസരങ്ങളും ഉയർത്തിപ്പിടിക്കുന്ന അനേകം നിയമങ്ങളിൽ അദ്ദേഹം ഒപ്പുവച്ചതുകൂടാതെ, പാലായനം ചെയ്യുന്ന അടിമകളുടെ ജൂറി വിചാരണകളും സംസ്ഥാനത്ത് ഉറപ്പു വരുത്തി. നിയമനിർമ്മാണസഭ അടിമത്ത വിരുദ്ധ പോരാളികളെ സംരക്ഷിക്കുകയും ദക്ഷിണ മേഖലകളിൽ അടിമകളാക്കപ്പെട്ട കറുത്തവർഗ്ഗക്കാരെ മോചിച്ചിപ്പിക്കാനുള്ള സംഭവങ്ങളിൽ ഇടപെടുന്നതിന് തന്റെ പദവി ഉപയോഗിക്കുകയും ചെയ്തു.